Errenta aitorpena, euskaraz - Albisteak - Hizkuntza Berdintasuna\nOgasunarekin harremanak euskaraz izatea oso erraza da eta errenta aitorpena ere euskaraz egin daiteke. Aldundiaren helburua 2022an 100.000 pertsona fisikok Ogasunarekiko harremanetan euskara aukeratua izatea da.\nGipuzkoako Foru Aldundiko Ogasun eta Finantza Departamentuarekin harremanak euskaraz izateko eta errenta aitorpena euskaraz egiteko eskubidea du herritarrak eta horretara animatzen ditu Aldundiak. Izan ere, errenta aitorpenaren kanpaina aitzakia bikaina izan daiteke herritarrak euskararen aldeko hautua egin eta Ogasunarekin harreman guztiak euskaraz nahi dituela eskatzeko. Horretarako, gainera, erraztasunak eskaintzen ditu foru erakundeak eta interesa dutenek hemen proposatzen diren urratsak jarraitzea besterik ez dute harreman horiek euskarara pasatzeko.\nHala, Ogasunarekiko harreman hizkuntza aukeratzeko, bi bide daude:\nBulegoetan. 030 eredua (herritarra) edo 036 eredua (enpresa edo entitatea) aurkeztu behar da paperean, Ogasun eta Finantza Departamentuko herritarren arretarako bulegoetan eta Gipuzkoako Foru Aldundiko erregistro zentralean.\nInternetez. 030 eredua (herritarra) edo 036 eredua (enpresa edo entitatea) aurkeztu behar da Gipuzkoako Foru Aldundiaren egoitza elektronikoan. Inprimaki horien barruan, euskara aukeratu behar da harreman\nHori horrela, errenta aitorpena ere egin daiteke euskaraz eta honakoak dira herritarrak dituen aukerak:\nErrenta mekanizatuko aitorpena egitean, langileari adierazita.\nOgasuneko webgunean zergabidea plataformaren bitartez errenta aitorpenean sartzean eta errenta aitorpena bidaltzean.\nZerga kudeaketako profesional bat aukeratzen bada, euskararen aldeko aukera adierazi behar zaio.\nHorrez gain, horren guztiaren berri emateko errenta sekzioko eta errenta mekanizatuko langile guztiei mahai gaineko kartel bana banatu zaie, euskaraz artatua izan nahi duenak eskubide hori duela adierazten duena. Horrez gain, Ogasunaren eta errenta aitorpenaren webguneetan ere, modulu informatiboak jarrita daude eta hor zehazten dira herritarrak zein urrats egin ditzakeen Ogasunarekiko harremanak euskarara pasa eta errenta aitorpena euskaraz egin diezaioten.\nHelburua. Ogasun eta Finantza Departamentuak badu euskaraz jasotzen dituen eskaerei euskaraz erantzuteko ahalmena eta herritarrak eskaerak egitera animatzen ditu. Izan ere, gaur-gaurkoz, 74.000 gipuzkoar dira Ogasunarekin harremanak euskaraz dituztenak, baina 2022 urterako kopuru hori 100.000ra igotzea du helburu. Kopuru horretara iritsiz gero, erabiltzaile multzo esanguratsua izango litzateke euskararen aldeko hautua egin duena eta horrek zilegitasuna emango lioke herritar, enpresa eta entitateek urteetan hizkuntza berdintasunaren alde egindako ahaleginari.


Gure begiz - hamaika telebista - Page #8\nIrati Agirreazkuenaga aktoreak kultur proposamenak eman dizkigu; antzerkia, literatura, musika eta erakusketak, hain zuzen. Antzerkian, Lautan Hiru Bilboko alde zaharreko jaialdiaz aritu da; Musika eta hitzak uztartuta 'Olatu arteko txalupa arraroa' emanaldia, Osinaga eta Sarrionandiaren eskutik Aiaraldea Ekintzen Faktorian; Literatura, politika, memoria” solasaldi zikloa Donostian; eta Aura Satz artista kataluniarraren azkena, Gasteizko Artium museoan: elektronikaren hiru emakume aintzindariren inguruko dokumentalak ikusgai.\n- Literatura: “Literatura, politika, memoria” solasaldi zikloa Donostian, Uxue Alberdi eta Jule Goikotxea besteak beste Estallidos lanarekin\n- Erakusketa: Aura Satz artistak elektronikaren hiru emakume aintzindariren inguruko dokumentalak\nXabier Martin: 'Lan erreforma aurrera aterako da, eskuineko bidetik'\nEspainiako Gobernuak CEOE patronalarekin eta Comisiones Obreras eta UGT sindikatuekin adostutako lan erreforma baliozkotuko du gaur Espainiako Diputatuen Kongresuak. Ezustekorik ez bada, aldeko botoak aurkakoak baino gehiago izango dira.\nCiudadanosen babesarekin egingo du aurrera, eta inbestidurako bazkideak albo bateara utzita, EAJk, EH Bilduk eta ERCk aurka bozkatuko baitute. PDeCAT eta UPN izan dira lan erreformari babesa eskaintzen azkenak, gaur Kongresuan egingo den bozketari begira. Baina UPNko bi diputatuek ezbaian jarri dute erreformaren onarpena, ez baitute segurutzat eman alde bozkatuko dutenik.\nXabier Martin Berriako kazetaria izan du gurean, bozkaketaren jarraipena egiten dabil. Hala, Martinek erreformaren gakoak aztertu ditu, eta nabarmendu duenez UPNko bi diputatuek tentsio pixka bat jarri dute, baina alderdiak agindutakoa beteko dute; lan erreforma aurrera aterako da, eskuineko bide horretatik.\nAsier Blas: 'Errusiak Ukraina inbadituko duen zurrumurrua AEBetik dator'\nAEBk eta NATOk idatziz erantzun zieten Ukrainako krisia baretzeko Errusiak egindako eskariei. Hiru dira Errusiaren eskakizun nagusiak: NATOren zabalkundea geldiaraztea eta Ukraina eta Georgia kide gisa ez onartzea, sobietar errepublika ohiekin kooperazio militarra etetea eta NATOk militarrak erretiratzea 1997ko posizioetara.\nAntony Blinken AEBko Estatu idazkariak eta Sergei Lavrov Errusiako Atzerri ministroak telefonoz hitz egingo dute astearte honetan.\nHala ere, Ukrainako afera lehendik dator, 2014an gerra zibila piztu zen, egun, su etenean dagoena. Asteotan hedabideetan irakur zitekeen Putinek 100.000 soldadu bidali dituela Ukrainaren mugetara, baina Kieveko Gobernuak hori ukatu du. Hala, Asier Blas geopolitikako adituak Ukrainan gertatzen ari dena ulertzeko gakoak aztertu ditu.\nJabi Arakama: "Hitzarmen proposamena oro har positiboa da Nafarroarentzat”\nHitzarmen Ekonomikoaren Legearen erreformaren inguruan Nafarroako Parlamentuaren akordioa lor dezakeen birformulazio bat proposatu du Geroa Baik. Hala, Jabi Arakama Gero Baiko kideak azaldu duenez, hitzarmen proposamena oro har positiboa da Nafarroarentzat, baina ezin dute onartu PSNk ezarri nahi duen aldaketa. Bestalde, ohartarazi du PSNk eskuinerantz hurbildu nahi duela eta UPNrekin paktatu. Nafarroako Gobernuak sindikatuei aurkeztutako administrazio publikoetako lanpostuak eskuratzeko arautzen duen dekretuaren zirriborroaren kontra agertu da Arakama. Dekretu horretan jasoko dute euskara eta gainerako hizkuntzen balorazioa. Bada, eremu ez-euskaldunean euskara ez da merezimendu gisa hartuko; bai, ordea, ingelesa, frantsesa eta alemana.\nIdoia Madarieta: 'Pandemiak gazteen prozesu psikologikoa eten du'\nIzurritearen ondorioz, osasun sistemak goia jo du, 2 urtetan gertatutakoak ondorioak ekarri ditu herritarren osasun mentalean, gazteetan batez ere. Idoia Madarieta psikologoak nabarmendu duenez, pandemiak ezjakintasun egoera permanentea sortu du. Gainera, pandemiak gazteen prozesu psikologikoa eten duela azaldu du, murrizketa sozialak eta etorkizunari buruzko ezjakintasunak eragin nabarmena izan duela. Hala, aditzera eman duenez, norbere osasun mentalerako sare sozial osasungarriak izatea oso garrantzitsua da, eta ahal den neurrian harreman sozialak mantentzea beharrezkotzat jo du.\nIgor Arroyo: 'Borroka ziklo berri bat irekitzeko saiakera egingo dugu'\nIgor Arroyo LAB sindikatuko idazkari nagusi ondokoa elkarrizketatu dugu Hamaika Telebistan; Euskal Herrian antolatu duten aldarrikapen egunaren harira.\nMertxe Aizpurua: 'CEOEk ez du akordioa aldatu nahi eta gobernuak men egin dio'\nMertxe Aizpuruak EH Bilduren legebiltzarkideak EH Bilduk iragarritakoa berretsi du: ez dute lan erreforma babestuko testuan aldaketak egon ezean. Aizpuruak dio "onartezina" dela kaleratzeak "hain merke ateratzea enpresariei". Inbestidura blokearekin adostutako erreformaren indargabetzea ez da eman, bere hitzetan, "beto eskubidea" eman diotelako CEOEri; "Ez du akordioa aldatu nahi, eta gobernuak men egin dio".\nCiudadanos alderdiarekin lan erreforma aurrera ateratzen baldin bada, Gobernuak "sinesgarritasun eza" izango duela baieztatu du eta nabarmendu du "eskuinarekin ez gara bateragarriak".\nAitor Urresti: 'Energia nuklearrari berde etiketa jarri nahi diote finantzatu ahal izateko'\nEuropako Batzordeak energia berde gisa klasifikatu nahi du energia nuklearra; EBko Inbertsio Jasangarrien Taxonomian zerrendatu behar dira jarduera ekonomiko berdeak, dirua jartzeko haietarako, ingurumenaren mesederako. Erabakiaren ondorioez eta horren atzean dauden interesez aritu da Aitor Urresti EHUko Energia Berriztagarrietako irakaskea.\nMireia Saiz: 'Indarkeria matxistaren biktima den emakume bat etxegabetuko dute Barakaldon'\nIndarkeria matxistaren biktima den emakume bat eta bi adingabe etxegabetuko dituzte Barakaldon. Argitan talde feministako kidea den Mireia Saizek azaldu duenez, "egoeraren aurrean, Udalaren aldetik ez da erantzunik ematen". Ohartarazi duenez, ez da ezagutzen duten "kasu bakarra" eta honen aurrean egoera salatzen eta irtenbideak eskatzen jarraituko dutela baieztatu du.


Erregearen ondarea - Diario de Noticias de Navarra\njosune ariztondo 29.04.2022 | 00:04\nSarri izaten dira aurrezki kontuak solas orduetan. Gure lagunartean irabaziak eta aurrezkiak eztabaidatzen ditugun bakoitzean, bada bat esaten duena ezin garela pertsonak berdinak izan. Bere tesia da, pertsona biri diru kopuru berdina une berean emanda ere, handik hilabetera ez direla egoera berean izaten. Halere, oraingoan alderantziko kasua ekarri digu. Luis Medina izeneko bati begiratzea baino ez dagoela esan eta honela egin du sententzia: Miloe bat eurotik gora jaso eta bigarren urtean nik adina diru du, 250 euro eskas. Oso-oso urrunetik hasi eta orain biok berdin. Hurrengo soldata jaso arte larriak irentsiko ditu, nik eta beste askok bezala.\nTxantxarako ez den gertakari lotsagarria utzi eta aurrezkiekin jarraituz, Espainiako erregeak bere ondarea erakustea erabaki du. Alderdi politiko batzuei bakarrik azaldu die bere egoera hori. Ariketa an-tzua izateaz gain –berehala ezagutu baita– adimen urrikoa dirudi aurkariak irabazteko aukera alperrik galtzea.\nBadago beste xehetasun aipagarri bat ere. Erregearen emaztearen ondarea ez da agertu ez omen da-ta figura hori aipa-tzen Konstituzioan. Arrazoi ergela da zeren, edozein izanda ere baliabide publikoak jasotzen dituena, kontu-arrazoiak eman behar dizkio herri ordezkaritza demokratikoari. Erregeak eta bere familiak gorde beharko luketen gardentasuna ez da mesedea, zorra da, guri zaigun zorra.\nGainera, aitortza hori gardentasunetik urrun dago. Erregearen ondarea ezagu-tzea itzalean jarraitzen duen eremu osoaren puntutxo bat baino ez da. Esaterako, aurrekontu publikoetako zenbat baliabide eta zeintzuk sailetatik jasotzen dute urtero erregeak eta erret-etxeak? Gastuak, zenbat eta zeintzuk dira? Zenbat kostatzen zaigu hau guztiau?\nEredugarri ezin zaio deitu zortzi urte eta gero Felipe VIak egindako keinuari. Besteak beste, herritarren konfiantza berreskuratu nahi badu, ezinbestekoa du errege gisa duen ardura-gabe izate/egitearen interpretazio eta praktika gaiztoa lehen bait lehen zuzentzea.\nPremia eta aukera.


Jalgi - Alea.eus\nJalgi 2016-06-09 11:45\nJALGI JARDUNALDIAK: Euskal kultur sorkuntzaren transmisioa, mahai-ingurua bidalketa lehenengo Jalgi-(e)n agertu zen.\nJalgi 2016-06-09 11:41\nJALGI JARDUNALDIAK: Euskal kultur sorkuntzaren transmisioa, ponentziak bidalketa lehenengo Jalgi-(e)n agertu zen.\nJalgi 2016-06-09 11:35\nJALGI JARDUNALDIAK: Euskal kultur sorkuntzaren komunikazioa, mahai-ingurua bidalketa lehenengo Jalgi-(e)n agertu zen.\nJalgi 2016-06-09 11:33\nJALGI JARDUNALDIAK: Euskal kultur sorkuntzaren komunikazioa, ponentziak bidalketa lehenengo Jalgi-(e)n agertu zen.\nJalgi 2016-06-09 11:27\nZer egingo dugu gure kulturarekin? Jalgi plazara bidalketa lehenengo Jalgi-(e)n agertu zen.\nJalgi 2016-06-01 15:39\nARGAZKI BILDUMA: Jalgi egun gogoangarria Laudion, festa eta aldarrikapena 171 iruditan bidalketa lehenengo Jalgi-(e)n agertu zen.\nJalgi 2016-06-01 15:18\nBIDEO ERREPORTAJEA: Jalgi egun arrakastatsua eta jendetsua ospatu zen larunbatean Laudion bidalketa lehenengo Jalgi-(e)n agertu zen.\nJalgi 2016-06-01 15:14\nBIDEO ERREPORTAJEA: Transmisioa ardatz Jalgiren bosgarren egunean bidalketa lehenengo Jalgi-(e)n agertu zen.\nJalgi 2016-05-27 21:17\nARGAZKI BILDUMA: Jalgiren laugarren egunak utzitako irudiak bidalketa lehenengo Jalgi-(e)n agertu zen.\nJalgi 2016-05-27 21:15\nBIDEO-ERREPORTAJEA: Jalgiren laugarren eguna bidalketa lehenengo Jalgi-(e)n agertu zen.\nJalgi 2016-05-27 10:24\nXabi Solano, Miren Amuriza, Jon Maia eta Ruper Ordorika egongo dira Aiaraldean Jalgiren eskutik bidalketa lehenengo Jalgi-(e)n agertu zen.\nZUZENEAN: Euskal kultur sorkuntzaren komunikazio eta transmisiori buruzko jardunaldiak\nJalgi 2016-05-26 09:44 Kultura\nMaiatzaren 26an eta 27an euskal sorkuntzaren transmisioa eta komunikazioaren inguruan hausnartuko dute Jalgin. Alean ponentziak eta hitzaldiak streaming bidez ikusteko aukera izango duzu.\nJalgi 2016-05-27 08:26\nEuskal Herriko 50etik gora kultur eragile gogoetan Amurrioko Reforren bidalketa lehenengo Jalgi-(e)n agertu zen.\nJalgi 2016-05-26 11:31\nKultur ekintzen euri-jasa arratsaldean hasiko da gaur bidalketa lehenengo Jalgi-(e)n agertu zen.\nJalgi 2016-05-26 11:29\nARGAZKI BILDUMA: Jalgiren hirugarren egunak utzitakoak bidalketa lehenengo Jalgi-(e)n agertu zen.\nJalgi 2016-05-26 11:23\nGoizean ikastetxeetan eta euskaltegietan izan dira ekintza guztiak, eta arratsalde partean eginiko ekintzen gehiengoa ere haur eta nerabeei euskal kultura trasmititzera egon dira bideratuak.\nBIDEOA: Haur eta nerabeak helburu, Jalgiren hirugarren egunean bidalketa lehenengo Jalgi-(e)n agertu zen.\nJalgi 2016-05-25 11:14 Kultura\nKultura ekintza sorta anitza eta zirraragarria gauzatu zuen Jalgik atzo eskualdean.\nJalgi 2016-05-25 09:48\n18 hitzordu gauzatuko ditu Jalgi ekimenak gaur bidalketa lehenengo Jalgi-(e)n agertu zen.\nSortzaile eta publiko asko Jalgiren bigarren egunean\nJalgi 2016-05-25 08:51\nSortzaile eta publiko asko Jalgiren bigarren egunean bidalketa lehenengo Jalgi-(e)n agertu zen.\nEuskal kulturaren plaza ibiltaria


Aiako Harrien proiektuaren azken etapa – Orereta Ikastola\nKategoria: Eskolaz kanpokoak\nEraikina: Aiako Harriak\nHasiera data: 2022/05/29 8:00 am\nBukaera data: 2022/05/29 6:00 pm\nIkasturte honetako Urdaburuko Aiako Harrietako proiektuaren azken etapa izango da datorren maiatzaren 29koa. 13 kilometrotako ibilbidea egin ostean, nahi duenak, Arritxulon bazkaltzeko aukera izango du. Ikasleen familiartekoren bat (anai-arreba, aita-ama) ez baldin bada mendira joan bazkaltzera joateko aukera izango du.\nGogoratu LH3tik DBH4ra bitarteko gure ikasle eta zuen seme-alabei mendiaz lagun artean zein familian gozatzeko aukera paregabea dela.\nGainera, oraingo honetan, gurasoek ere parte hartzeko aukera izango dute.\nIrteerarako eta bazkariko hainbat ohar:\n● Irteera ordua: Goizeko 08:00etan Iztieta autobus geltokian.\n● Iritsiera ordua: Arratsaldeko 18:00ak aldera, geltoki berera. (Arritxulon bazkaria izango da)\n● Irteeraren prezioa (bazkaria aparte): Ikasleek: 5 € (anai arreben kasuan, bien kuota 8 €koa izango da), gurasoek 13 €. Errezibo bidez kobratuko zaizue.\n● Bazkariaren prezioa: haurren menuak 10 € eta helduenak 18 €. Bazkaria jatetxean ordainduko da. Mendira eta bazkarira gurasorik gabe doazen ikasleek begiraleei geltokian eman beharko diete dirua.\n● Bazkariko menua:\n– Haurren menua: makarroiak, oilaskoa edo xolomoa (zehazteke dago) eta izozkia.\n– Helduen menua: pasta entsalada, oilaskoa edo xolomoa (zehazteke dago) eta flana (edaria barne: ardoa-sagardoa).\n● Irteera honek domina lortzeko hiru puntu balio ditu.\n● Eraman beharrekoa: botak eta motxilan ura eta ogitartekoa. (Ez da inor onartuko aldatzeko oinetako eta arropik gabe).\n● Ibilaldia joan nahi duenak, baina bazkarira ez, gogoratu, eguerdian, txangoa bukatzean, ez dela jaisteko autobusik izango. Beraz, bere bila norbait Arritxulora joan beharko da 14:30ak baino lehen.\n● Bazkarira bakarrik joan nahi duenak bere kabuz igo eta jaitsi beharko du.\nMaiatzaren 29ko irteeran izen emateko, bete ondorengo inprimakia maiatzaren 19a, goizeko 9:00ak baino lehen:


Euskerabili: APAPA GOAZ PI! PI! PI!... B2\nAPAPA GOAZ PI! PI! PI!... B2\nFormula 1 guztion ahotan ibili baino askoz lehenago munduko piloturik onena nor zen eztabaidatu ohi genuen. Baina kasu horretan ez ziren Alonso, Hamilton edo Raikkonen gure eztabaidagaiak, emakumeak ala gizonak onenak ziren baizik. Egia esanda, oraindik ere badirau hika-mikak, bestela irakur itzazue honen inguruan bildu ditugun emakumeen eta gizonen iritziak.\n- Fernando Alonso direla “pentsatzen” dute gizonek\n- Gidatu bitartean hamaika gauza egin ditzaketela uste dute\n- Autoa haien zakilaren luzakina bide da\n- Emakumea bolantean ikusten dutenean beti komentario matxistak egiten dituzte\n- Emakumeek leku asko behar dute aparkatzeko\n- Zuhurragoak bai, baino askoz ere traketsagoak\n- Atzerako ispiluak beren burua apaintzeko baino ez dituzte erabiltzen\n- Gurpilak nola aldatu ez dakite, baina autoa garbi-garbi\nEtiketak: autoa, Gizonak eta emakumeak\nAutoa niretzat ez da inportantea, baina gizonarentzat bai.\nOrain arte frogatuta dago emakumeek txarto gidatzen dutela, baina jasotako hezkuntzagatik izan da.\nHobeto gizonek, baina gehiago erabiltzen dutelako.\nGizonak ez dira oso zaldunak gidatzen, beti bozina jotzen ari direlako.\nEmakumeek zerbait berezi egiten dutenean emakumea izan behar esaten dute.\nGizonak prepotenteak dira eta ziurregi gidatzen dute.\nEmakumeek, arlo guztietan bezala, dena kontrolatu behar dute.\nGizonak arriskutsuak dira. Azkar doaz eta konfiantza gehiegi daukate.\nGizonek ondo gidatzen dute, baina gazteek oso azkar.\nEmakumeak motelagoak dira eta kontu handiagoz gidatzen dira.\nGizonak azkarragoak joaten dira, baina batzuek oso ondo gidatzen dute, beno emakumeak ere bai. Errepideetan denetarik dago.\nNire inguruan dauden gizonek ondo gidatzen dute, beno emakumeek ere bai.\nEmakumeek ez dituzte inoiz intermitenteak erabiltzen.\nArduratsuak dira emakumeak.\nGizonek ez daukate pazientziarik, itxaron behar badu jotzen du klasona.\nGizonak agresiboak eta inpulsiboak dira.


Festazaleak zenbatuko dituzte aurten Baionako jaietan | El Diario Vasco\nGipuzkoaFestazaleak zenbatuko dituzte aurten Baionako jaietan\nFestazaleak zenbatuko dituzte aurten Baionako jaietan\nJendetza Baionako udaletxe aurreko plazan. / AFP\nUdalak jakin nahi du zenbat jende bilduko den igandera bitartean, 'beste eredu ekonomiko' bat -ordainpeko festak, alegia- irudikatzen hasi aurretik\nM. IMAZ Miércoles, 26 julio 2017, 13:43\nFestei irekiera ofiziala asteazken gau honetan emango bazaie ere, astea hasi zenez geroztik dabiltza jai giroan Baionan. Igandera arte, milioi bat lagun espero dituzte Lapurdiko hiriburuan, uneren batzuetan muturrekoak izan daitezkeen jaiak Frantziar estatuko eta Europako jendetsuen artean baitaude.\nHasiera-hasieratik, Iruñeko jai nagusiekin lotura estua izan dute Baionako bestek. Sanferminetara joateko ohitura zuen Aviron Bayonnais taldeko errugbi saileko lagun kuadrilla bati okurritu zitzaion hain zuzen lehen aldiz 1932 urtean Baionako festak antolatzea, eta festa sortu berriei sanfermin kutsua ematea. Lehenik eta behin janzkeran, arraroa baita Baionan zuriz eta gorriz jantzita kaleratzen ez den 'festayre' edo festazalea. Antzekotasunak ez dira, baina, janzkeran amaitzen. Iruñekoak bezala, Baionako jaiak izugarri masifikatu dira. Iruñekoak bezala, Baionako Udalak dirutza jarri behar du festak antolatzeko. Eta Iruñekoetan bezala, gehiegitan izaten dira Baionako festetan segurtasun arazoak eta emakumeen aurkako erasoak.\nFesten dimentsio ekonomikoari buruzko gogoeta ere senidetuta dauden hiri biek partekatzen dute. Iruñeko Udalak eta Nafarroako beste erakunde batzuek aspalditxo ekin zioten sanferminen eragin ekonomikoa neurtzeari. Horrela dakite, esaterako, 1,3 milioi bisitari erakartzen dituztela. Udalak festetarako 1,3 milioi euroko aurrekontua duenez, esan daiteke euro bat inbertitzen duela bisitariko (Miserikordia Etxeak antolatzen duen zezenaren feriak berariazko aurrekontua du). Inbertsio horren truke, Iruñean 150 milioi euro uzten omen dituzte bertakoek eta bisitariek sanferminek irauten duten bitartean.\nBaionan beste era batera egin dituzte kontuak, eta emaitza ez da horren baikorra. Diru publikoz ordaintzen den aurrekontua 2,4 milioi eurokoa izanik, eta diru-sarrerak berriz 700.000 eurokoak, zerga-ordaintzailearen gain gelditzen den dirutza 1,7 milioi eurokoa da. Askotxo, Baionako Udalaren ustez.\nJean-René Etchegaray Baionako auzapezak aurreratu du "beste eredu ekonomiko bat" aztertu behar dela. Etchegarai ez da festeterako 'sarrera' moduko bat ezartzea proposatu duen aurreneko alkatea. Etchegarayren aurreko Jean Grenetek ere planteatu zuen aukera hori, nahiz eta ez den inoiz gauzatu, ez baita erraza horrelako neurri bat ezartzea.\nLehenik eta behin, jakin nahi dute ahalik eta zehaztasun handienaz zenbat jende biltzen den Baionako jaietan, eta horretarako aurrekaririk gabeko kontaketa-operazio bat jarriko dute abian, hiru bide baliatuz: zenbait tokitan jendea kontatuko duten pertsonak, airetik ateratako argazkiak eta Orange telefono-konpainiak emandako datuak. Kontaketak balioko du, alkateak esan duenez, eredu berri hori irudikatzen hasteko.\nBada, ordea, kostu ekonomikoaren gainetik dagoen kezka bat: segurtasunaren ingurukoa. Iaz, uztailaren 14an Nizan 86 hildako eragin zituen zen atentatuaren ondotik eta ondorioz, festak murriztu egin ziren Baionan. Irekiera saioa eta haurren eguna ezabatu ziren egitarautik, eta izugarri indartu ziren segurtasun neurriak. Aurten itzuli dira bi ekitaldi nagusi horiek festen egitaraura, baina segurtasunaren inguruko kezka ez da arindu, eta 1.000 bat pertsona arduratuko dira horretaz kaleetan. Besteak beste, bost egunez eta bost gauez Frantziar estatuko segurtasun indarretako (polizia, eliteko tiratzaileak, CRS-etako kideak, militarrak, aduanazainak…) 650 kide ibiliko dira Baionako kaleetan. Segurtasun-enpresa pribatuetako 350 langilek (iaz baino 100 gehiagok) osatuko dute dispositiboa, Udalaren kontura. Segurtasunaz arduratuko den zabal horri gehitu behar zaizkio, noski, gainerako zerbitzuen ardura duten ehunka lagunak.\nOndarreko historiaurreko aztarnak ezagutzeko ibilaldi gidatua Jaietan beldurrik gabeko esparruak sortzeko gonbidapena


Gizakom: Inbidia, idazleen bekatua\nInbidia omen idazleen bekatu nagusietako bat, halaxe esan zuen atzo Kirmen Uribek HUHEZIko areto nagusian, Literatura Astearen barruan, aretoa ikaslez lepo zegoela. Bera, berriz, irribarretsu etorri zen, bere buruaz seguru, hain seguru, non ez baitzen bat ere gorritu ama eta izeko hantxe egonda, publikoaren artean, haiek ekarri baitzuten Ondarrutik Eskoriatzara.\nKirmenek Mozarten bizitasuna miresten du, baina bera ere halakoxea da, bitalista hutsa, eta beldur barik hitz egiten du, “beldurrarekin ezin da idatzi”, eta bere hitzak gai dira gazte mordo baten adrenalina menderagaitza goxatzeko, atzo gertatu zen moduan.\nBere hitzaldian Aristoteles ekarri zigun gogora, hark ohartarazi baitzigun aspaldi batean “inbidia bukatzen dela zibilizazioa bukatzen den tokian”, alegia, inbidia zibilizazioari lotua dagoela. Mozart ere aipatu zuen, miresmenez, eta orduan esan zuen inbidia dela idazleen bekatu nagusietako bat, “akaso idazlea bakarrik bizi delako eta beti idatzi duelako bazterretik, alde ilunen gainean”. Bertsolarien mira erakutsi zuen, 13.000 entzuleren aurrean lehiatu bai, baina beste patxada batekin lehiatu ziren finaleko bertsolarien mira. Baina idazleetara itzuli zen bizkor, eta Paul Auster idazlearen azken eleberria ekarri zuen gogora, euskaratu berria, eta Leopoldo Maria Panero, Bob Dylan, Ezra Pound eta Bertold Brecht, zeinen poesia batekin, Lorategia, amaitu baitzuen hitzaldia.\nOsaba ere ekarri zuen gogora, behin eta berriro, hark eman baitzion inbidiaren beste ikuspegi bat, eta erremedio egokia: “zaindu maite duzuna eta ondo elkar hartu”.\nPosted by Joxe Aranzabal at 6:49:00 AM


ARABA EUSKARAZ 2022KO EGUNAREN INFORMAZIOA! EKAINAREN 19AN ZATOZ OLARIZURA! | Araba Euskaraz | 8. alaba\nARABA EUSKARAZ 2022KO EGUNAREN INFORMAZIOA! EKAINAREN 19AN ZATOZ OLARIZURA!\nDuela berrogeita bat urte ospatu genuen lehenbiziko Araba Euskaraz, hemen, Gasteizen, Olarizun. Berrogeita bigarren Araba Euskaraz Olarizura itzuliko da hamar egun barru. Orduan bezala, ekainaren 19an ere, Arabako ikastolok elkarrekin antolatzen ari gara Araba Euskaraz.\nZortzi ikastola gara Araban, Ikastolen Elkartearen baitan bildurik. Zortziak bat egin dugu, Argantzun ikastolaren alde. Trebiñu baitugu zortzigarren kuadrilla, Trebiñu baitugu zortzigarren alaba.


Azala - Business & Media Advisors\nTeknikoki eta estrategikoki ikuskatzen zure webgunea emaitzak optimizatzeko\nInterneten Ustiaziorako Aholkularitza Estrategikoa\nNoraino apostu egin behar dut Internet-en?\nUstiazio Ereduak Ezarri\nSarearen aurrerapenek aukera asko sortzen dituzte gure bezeroekin elkarri eragiteko\nMonitorizazio eta Gainbegiratzea\nGure webgunea egokitzea bertan gertatzen dena sakon jakitea bezain garrantzitsua da\nJendetsuak zein txikiak, profesionalak zein mistoak.\nKomunikazio ekintza espezifikoak\nEkintzak, ekitaldiak, krisialdiak, erakusketak,...\nProduktuen eta zerbitzuen merkaturatzea\nProduktu-publiko binomioa da gakoa.\nKomunikazioa eta barruko eta kanpoko hautematea bat eginda.\nZure publikoarengana iristen zaren? Benetan lortzen duzu zure negoziorako etekinik handiena zure Webgunetik? Zure irudirik onena hedatzen duzu? Business&Media-k zure webgunea aztertzen du eta bere konklusioetaz errentagarri bihurtuko du zure inbertsioa.\nSektore eta jarduera bakoitzak heldutasun-maila desberdina dauka Web-ean. B&M-k eta bere inguruaren jakiteak lagundu dizute neurri egokiaz zure inbertsioa eta baliabideak zehazten.\nBusiness & Media ez da maila teorikoan gelditzen. Erabat eroso sentitzen da ezarpen prozesuetan bere bezeroei laguntzen eta ariintzen bere ezagutzea eta esperientzia direla medio.\nWebguneko aktibitateko erregistroek, orrialde ikusita eta bisitatik harantz, azterketa profesional eta zehatza baten bidez, informazio mamitsua lortzen uzten digute estrategiak eta edukiak eguneratu ahal izateko.\nKirol-enpresa ekitaldi-itzel batetik nazioarteko edo eskualdeko aurkezpenetaraino inolako ekitaldien antolakuntzen gure esperientzien zerrenda zabalean sartzen dira.\nGure experientziak komunikaziaren munduaren eta bere mekanismoen ezagutze sakona behar duten egoera zehatzei irtenbidea aurkitzen uzten digu. Gure lankideek, goieneko mailan esperientzia handia dutenez, kasu guztietan irtenbide eraginkorrak eskaintzeko gauza egiten gaituzte.\nMerkatua, publiko potentziala, eta jaurtitzeko produktuari eskaintzen dizkioten aukerazko hutsuneen azterketa zehatz batek merkaturatzeko emaitza onenak lortzeko arauak emango dizkigu.\nB&M-tik komunikazioak ikuspegi orokor batetik ikusten ez baldin baden ez duela zentzurik ulertzen dugu. Barrutik barrura eta kanpora eta kanpotik barrurako loturak dena batera landu egin behar dira. Bestela nahigabeko ondorioak sortuko ditu.\nInternet eta komunikazioaren arloetan oinarrizko aholkulariak gara. Zer, nola, noiz, zergatik, zertarako, norekin...ez dira beti erantzun erraza duten galderak, edo txarrago, ez dira beti galdetzen direnetakoak.\nGuk galdera hauek planteatzeaz gain, erantzunak bilatu eta ebazpenak aplikatzen ditugu. Baliagarriak eta eraginkorrak gara.\nB&M-k egindako proiektuen adibide batzuk...\nADI! · Herramienta de Participación Ciudadana\nArantza Quiroga califica positivamente la herramienta de participación ciudadana a través de las redes sociales ADI! impulsada por la Cámara y desarrollada por Business & Media.\nEl Puerto de Bilbao lanza su web para dispositivos móviles con un diseño que prima la practicidad donde la información está totalmente interrelacionada, desarrollada por Business & Media\nCampaña de imagen para la Reforma de los Estatutos\nDesde Business & Media nos encargamos del diseño de la imagen para la Reforma de Estatutos propuesta por el Athletic Club incluyendo todas las tareas de diseño de la imagen, cartelería, logotipo y maquetación de boletín informativo.\nJuanjo Baños Abenduak 27\nIban de Endaya Irailak 12\nBusiness & Media Advisors\nGure Blog-ari harpidetu


PSE-EE Eibar: Berriak - Udalak programa pilotu bat bultzatu du ikasturtea hasita dagoela Eibarrera iristen diren neskatila-mutikoen integrazioa errazteko\n2015/03/31 | INTEGRAZIOA\nUdalak programa pilotu bat bultzatu du ikasturtea hasita dagoela Eibarrera iristen diren neskatila-mutikoen integrazioa errazteko\nEkimena ikastetxeetatik proposatu diren ikasleen gurasoei aurkeztu zaie eta Udalari irakasleek egindako eskaera bati erantzutera dator. Helburua da parte hartzen duten DBHko 1. eta 2. mailetako umeek elkarri era dinamiko eta ludiko batez eragin diezaioten, jolas, eskulan, musika, sukaldaritzaren bitartez eta baita teknologia berriak erabiliz ere. Jarduera guztiak euskaraz izango dira, hizkuntza azkarrago ikasteko eta horrela DBHko ikasketak zailtasun gutxiagorekin burutzeko.\nEibarko Udalak, Astixa Animazio Zerbitzuekin elkarlanean, programa pilotu bat antolatu du euskara ikastea errazteko; horrela, EAEra iritsi berriek DBHko ikasketak zailtasun gutxiagorekin jarraitu ahal izango dituzte. Gainera, ikasturtea hasita dagoela Eibarrera iristen diren umeen integrazio eskolarra eta soziala erraztu nahi da.\nEgitasmoak hiriko ikastetxeetako irakasleek Udalari egindako eskaera bati erantzuten dio eta Eibarrera etorri berri diren neskatila eta mutikoak haien inguruko pertsonekin harremanetan has daitezen ahalbidetuko dituzten ekimenak sustatu eta garatu nahi ditu\nUdalaren, Astixaren eta ikastetxeen arteko hartu-emanetik ondorioztatu da laster abian jarriko den programak integrazioa azkarragoa, erosoagoa eta eraginkorragoa izatea bultzatuko duela.\nProiektu honen helburua da elkarreragina sustatzea modu dinamiko eta ludiko batez, jolas-, eskulan-, musika-, sukaldaritza-tailerren bidez eta teknologia berriak erabiliz: guztiak euskaraz. Horrela, jarduera horien bitartez eta hizkuntza ezagutuz eta ikasiz, erraztu egingo da umeen integrazioa ikasgeletan.\nJarduera hauek Indianokua gaztelekuan —Muzategi kalean— burutuko dira, apirilaren 13tik ekainaren 15era bitarteko astelehenetan, 18:00etatik 20:00etara.\nEgitasmoa Gaztelekuan izan den bilera batean aurkeztu zaie ikastetxeetatik proposatu diren ikasleen gurasoei, zeintzuek programa pilotuan parte hartzeko konpromisoa hartu baitzuten.\nOraingoz, DBKko 1. eta 2. mailetako 12 neskatila-mutikok hartuko dute parte: 4 Itziokoak dira, 4 Mogel Isasikoak, 2 Aldatzekoak eta beste bi La Sallekoak\nEgitasmoaren inguruko informazio gehiago nahi duenak Udaleko Euskara Zerbitzura jo dezake, telefonoz deituta (943 70 09 12) edo emaila bidalita (euskara@eibar.eus).\nEsther Kareaga Eibarko Udaleko Euskara zinegotziaren esanetan, “ikusita ikastetxeetan dagoen beharra eta ikasleek zein haien gurasoek hartu duten konpromisoa, martxan jarri ahal izan da planifikatzen denbora luzez aritu garen proiektu hau. Martxan jarri bakarrik ez, jarraipena ere izango du eta etorkizunean ume gehiagori iritsiko zaie. Aukera paregabea da errazteko umeen integrazioa ikasgelan. Gainera, tailerretan euskaraz hitz egiten, irakurtzen eta idazten modu erraz eta hurbilean eta jolasen bitartez ikasteak lagunduko die ingurunean partaide izaten. Aukera ezin hobea da etorri berrien eta gainontzekoen arteko loturak sendotzeko ikasgeletan”.


“EUROPAN ESTATU LIBRE BAT ERAIKITZEA” | Zuialde Herri Informazioa\nPosted: 2012/09/23 in EH BILDU, HAUTESKUNDEAK\nKrisiari «justizia sozialaren» bidez aurre egingo dio EH Bilduk\nEH Bildu koalizioak hauteskundeetarako programa eman du ezagutzera eta ardatz nagusiak krisia, gatazkaren konponbidea eta burujabetza direla adierazi du.\nDonostiako Zientzia Museoan burutu du hauteskunde programaren aurkezpena EH Bilduk. Laura Mintegi lehendakarigaiak azaldu duenez koalizioa osatzen duten alderdi guztien arteko elkarlana eta herritar ugariren partaidetza izan dute programa osatzerako orduan.\n«Auzolanaren kultura» oinarri hartuta berrehun orriko programa egin dutela nabarmendu du Mintegik.\nHiru ardatz nagusi ditu EH Bilduren proposamenak. Lehenik eta behin, normalizazio politikoa «guztien artean» eraiki nahi dutela adierazi du eta erakundeak aro berriari egokitu beharra izango duela aipatu du.\nAkordioaren eta elkarrizketaren kultura bultzatuko dutela esan du eta biktima guztiak kontuan hartuko dituztela azpimarratu du. Ertzaintzaren «sakoneko erreforma» egiteko asmoa dutela ere azaldu dute.\nKrisi ekonomikoari aurre egiteko hainbat neurri proposatu ditu Mintegik eta horien artean fiskalitatea, gizarte zerbitzuak eta hezkuntza, etxebizitza eta osasungintza arloak nabarmendu ditu.\nEH Bilduren lehendakarigaiak burujabetza aldarrikatu du,«krisialdiari aurre egiteko tresna eta eskumen guztiak izateko».\nZehaztu duenez, EH Bilduren helburua «Europan Estatu libre bat eraikitzea da».


Irribarrea aztertzen | rufino iraola garmendia\n← La evolución del amor\nArtzainaren irudia →\nPublicado el abril 23, 2015\tpor kafarnaum\nGiocondarena, esango nuke, irribarre ironikoari edo konplizeari hurbiltzen zaiola gehien\n“Irrifar egizu, arren!” (gaztelaniaz “¡Sonría, por favor!”) eslogana famatua izan zen, duela 50 bat urte. Gaur, euskara batuaren izenean, “!Irribarre egizu, arren¡” ipini beharko genuke. Eta nolako irribarre-mota egiten ote zuen orduko jendeak?, eta gaurkoak?, zeren ez ezin ukatu irribarre desberdin asko dagoela. Nire ustez, bakoitzak bere egoera, barne animo eta izaeraren arabera egiten du irribarre. Monolitikorik ez da ezer, ezta irribarrea ere. Horixe da artikulu honen asmoa: gutxi gorabehera, zenbat irribarre desberdin ezagutzen ote ditudan azaldu.\nPositiboan hasi beharko dut, eta ‘irribarre naturala’ aipatuko dut lehenik. Horrelako pertsonak erdi irribarrez daude beti. Ez daukate inolako estimulu beharrik, berezkoa dute, barren-barrendik ateratzen zaie; pertsona gozoak dira eta tratabide errazekoak. Sinesgarritasun handia duten pertsonak dira, konfiantza ematen dutenak.\n‘Irribarre komertziala’. Ez dauka esplikazio handien beharrik: zerbait eskaintzeko edo saltzeko, zenbaitek ipintzen dizun aurpegi artifizialean marraztua agertzen da. Irribarre bortxatua da, ikasia, entrenatua; aurrean jartzen zatzaizkionean, kolpean pizten dena, jarraipenik gabea. Horrek ez du esan nahi salmentara dedikatzen diren guztiek irribarre hori dutenik, baina askok eta askok bai. Eta bada, bestalde, merkataritzan ari ez den ugari, irribarre komertziala edo konpromisozkoa duena.\n‘Irribarre erasokorra”. Ezpainak oso gutxi mugiturik eta begiak erdi itxita jartzen da horrelako pertsona, pentsakor balego bezala; baina pentsatu eta neurtua dauka dena: “etorriko haiz eskura”, dio bere golkorako, edo “deskuidatzen bahaiz, hik eramango duk biajea!”. Esan eta izan: gutxien uste duzunean harrapatu zaitu zepoan, zepo hori era askotakoa delarik.\n‘Irribarre ironikoa’. Irribarre ironikoa gaiztoa ere bada. Burla edo barre egiteko kontuak esanaraztera bultzatzen du bestea. Txalo joko dio, “ondo ari haiz” esango balio bezala, baina guztiz kontrakoa adierazi nahi du. Horrelakoa da futbolari batzuek, endemas ere Ronaldok, arbitroak txartela ateratzen dietenean ipintzen duten irribarre-aurpegia.\nOraindik ere, irribarre mota asko geratu zait tintontzian: irribarre konplizea, emoziozkoa, malkoekin nahasi; irribarre komikoa… Eta irribarre mota bat dago antza eman ezin diodana; hain zuzen munduko famatuena, Giocondarena; baina esango nuke irribarre ironikoari edo konplizeari hurbiltzen zaiola gehien.\nBai Horixe, DV: 150423\nEsta entrada fue publicada en 1 Artikulua/Prentsa y etiquetada 150523 BH. Guarda el enlace permanente.


Artonne - Wikipedia, entziklopedia askea.\nJean-Claude MOLINIER (2014-2020)\n46° 00′ 12″ N, 3° 08′ 38″ E / 46.003333333333°N,3.1438888888889°E / 46.003333333333; 3.1438888888889Koordenatuak: 46° 00′ 12″ N, 3° 08′ 38″ E / 46.003333333333°N,3.1438888888889°E / 46.003333333333; 3.1438888888889\nArtonne Okzitaniako udalerri bat da. Administratiboki Frantziako Puy-de-Dôme departamenduan dago, Auvernia-Rhône-Alpeak eskualdean. 2013an 772 biztanle zituen.\n2007an Artonne udalerrian erroldatutako biztanleak 772 ziren. Familiak 320 ziren, horien artean 92 pertsona bakarrekoak ziren (44 bakarrik bizi ziren gizonak eta 48 bakarrik bizi ziren emakumeak), 104 seme-alabarik gabeko familiak ziren, 104 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 401 etxebizitza zeuden, 334 familiaren etxebizitza nagusia ziren, 39 bigarren erresidentzia ziren eta 28 hutsik zeuden. 382 etxeak ziren eta 18 apartamentuak ziren. 334 etxebizitza nagusietatik 261 bere jabearen bizilekua ziren, 65 alokairuan okupaturik zeuden eta 8 doan lagata zeuden; 3 etxek gela bat zuten, 19 etxek bi zituzten, 50 etxek hiru zituzten, 84 etxek lau zituzten eta 178 etxek bost zituzten. 231 etxek euren parking plaza propioa zuten azpian. 131 etxetan ibilgailu bat zegoen eta 173 etxetan bat baino gehiago zituzten.\nArtonne udalerriko biztanleria-piramidea 2009an .\n2007an lan egiteko adina zuten pertsonak 521 ziren, horien artean 378 aktiboak ziren eta 143 inaktiboak ziren. 378 pertsona aktiboetatik 346 lanean zeuden (190 gizon eta 156 emakume) eta 32 langabezian zeuden (10 gizon eta 22 emakume). 143 pertsona inaktiboetatik 65 erretiraturik zeuden, 38 ikasten zeuden eta 40 "bestelako inaktibo" gisa sailkaturik zeuden.\n2009an Artonne udalerrian 343 unitate fiskal zeuden, 813 pertsonek osaturik. Pertsona bakoitzeko diru-sarrera fiskalaren mediana urteko 18.600 euro zen.\n2007an zeuden 22 komertzioetatik, 2 janari enpresak ziren, 3 eraikuntza enpresak ziren, 5 ibilgailuen saltze eta konpontze enpresak ziren, 6 garraio enpresak ziren, 1 higiezinen enpresa zen, 2 zerbitzu enpresak ziren, 1 administrazio publikoko enpresa zen eta 2 «beste zerbitzu jarduera batzuk» multzoan sailkatutako enpresak ziren.\n2000. urtean Artonne udalerrian 39 nekazaritza-ustiategi zeuden, 2.320 hektarea erabiltzen.\nWikimedia Commonsen badira fitxategi gehiago, gai hau dutenak: Artonne


Elektrizitatea % 124 garestitu da larunbatetik astelehenera, eta 226,57 euro/MWh balioko du - Ekonomiaren KZ\nArgiak 226,57 euro balioko du megawatt orduko, hau da, duela bi eguneko prezioa hirukoiztu egingo da eta berriro ere 200 euro/MWh-ko muga gaindituko da. Energiaren Merkatu Iberiarreko Operadorearen (OMIE) datuen eguneroko buletinaren arabera, elektrizitatea 86,25 euro/MWh-ko prezioarekin hasi zen asteburuan, eta iganderako % 70 garestitu zen, 146,95 euro/MWh-koa izan baitzen. Eta gaur egun beste % 54 hazi da, 226,57 eurora iritsi arte.\nGehieneko prezioa 20: 00etatik 21: 00etara izango da, eta 275,71 euro/MWh izango da; gutxienekoa, berriz, 170 euro/MWh izango da 15: 00etatik 16: 00etara. Igoera berri horren ondoren, argiaren prezioak duela urtebete erregistratutako zenbatekoa ia laukoiztu du, orduan 61,09 euro/MWh-tan ordaintzen baitzen, eta % 10 baino gehiago dago Ukrainako gerra hasi zen otsailaren 24ko zifrekin alderatuta.\nHilabete honetan, elektrizitatearen batez besteko prezioa 186,58 euro/MWh-ra iritsi da, martxoan erregistratutako batez bestekoaren (283,3 euro/MWh) ia 100 euro azpitik, inoizko garestiena orain arte, eta ia bikoiztu egin du 2021eko prezioa, serie historikoko urterik astunena izan baitzen, 111,4 euro/MWh. Handizkako merkatuko prezioek eragin zuzena dute tarifa arautuan edo PVPCn, Espainian ia 11 milioi kontsumitzaile baitaude, eta erreferentzia gisa balio dute merkatu librean hornidura kontratatzen duten gainerako 17 milioientzat.\nIldo horretan, Errusiak Ukraina inbaditzea tentsioak eragiten ari da energiaren merkatuan, batez ere gasaren kasuan, Europar Batasunak ezarritako zigorren ondorioz Europarako inportazio errusiarrak geldiarazteko arriskua dagoelako.\nUkrainako egoeraren ondorio ekonomiko eta sozialei erantzuteko plan bat onartu du Gobernuak. Plan horren barruan sartzen da argindarraren ordainagiria zergapetzen duten zergen gaineko zerga-beherapena luzatzea ekainaren 30era arte, eta bonu sozial elektrikoa zabaltzea, 1,9 milioi etxe onuradunetara iritsi arte.\nDekretua Gobernuak espero du Kongresuak apirilaren 1etik indarrean dagoen lege-dekretu hori babestuko duela ostegunean. Dekretu horretan, halaber, erregai-litro bakoitzeko gutxienez 0,20 zentimoko hobaria eta alokairuen berrikuspena % 2ra mugatzea jasotzen dira. Talde sozialistaren iturriek adierazi dutenez, talde parlamentarioekin harremanetan daude babesak ixteko, eta araua planteatuta dagoen bezala onartzea espero dute, baina “etorkizunean neurri gehiago hartu behar badira, hartu egingo dira”.\nGerraren ondorioz energiaren prezioak kontrolik gabe geratu direnez, kontsumoko prezioen indizea (KPI) igo egin da martxoan, urte arteko % 9,8ra, 1985etik izan den tasarik handienera. Egoera horren ondorioz, Gobernuak luzatu egin du duela hilabete batzuetatik indarrean zegoen argindarraren fakturaren zerga-beherapena, erregaien hobaria, bonu sozial elektrikoa familia gehiagotara zabaldu da, eta % 90 murriztu ditu mozkin mega-elektrikoak “zeruko kontratu berrietara” baino gehiago.\nHala ere, elektrizitatearen fakturan eragin handiagoa izatea espero den neurria (Iberiar penintsulako eguneko handizkako merkatuko gasaren prezioaren denbora-muga) oraindik ere Europako Batzordeak onartzearen zain dago.\nGainera, dekretuak eragotzi egiten du gasaren faktura % 5 baino gehiago handitzea tarifa arautua kontratatuta dutenentzat, % 15 igotzen du gutxieneko bizi-sarreraren zenbatekoa, eta 500 milioiko zuzeneko laguntzak aurreikusten ditu energia asko kontsumitzen duen industriarentzat, 450 milioikoak salgaien eta bidaiarien garraiorako, 362 milioikoak nekazaritzarako eta 68 milioikoak arrantza-sektorerako.\nGuztira, 6.000 milioi dira zuzeneko laguntza eta diru-laguntzetan, eta horiei gehitu behar zaizkie KOIk likidezia-premietarako kredituen abalen lerro berriaren 10.000 milioiak, energiaren garestitzeagatik.\n← Mobilizazio berriak Bizkaiko autoeskoletan\nMerkataritza-superabita automobilgintzan →


Ados Teatro 'Emaztegaiaren semea' | Bizitzaren gazi-gozoen komedia\nBizitzaren gazi-gozoen inguruko komedia, Ados Teatroren berria\nGarbi Losadak zuzendu du eta "El hijo de la novia" film argentinarraren antzerkirako egokitzapena da. Ostiralean estreinatuko dute Tolosako Leidor Antzokian.\nAdos antzerki konpainiak prest du 'Emaztegaiaren semea'\nAdos Teatroaren 'Emaztegaiaren semea' antzezlana\nAdos Teatrok "Emaztegaiaren semea" antzezlana estreinatuko du ostiralean Tolosako Leidor Antzokian. Garbi Losadak zuzendu du eta "El hijo de la novia" film argentinarraren antzerkirako egokitzapena da.\nMikel Laskurain Natxo da, jatetxeko sukaldaria: Normak, Iñake Irastorzak, eta Ninok, Kandido Urangak, jatetxea ireki zutenetik bertan ari da lanean. Beste pertsonaiak Rafael, Asier Hormaza, Emaztegaiaren Semea, eta Nati, Sara Cozar dira. Garbi Losadak eta Jose Antonio Vitoriak egin duten "El hijo de la novia" filmaren egokitzapena apustu haundia izan da.\nEmaztegariaren semea lana,egungo krisia, baloreen falta, eta bizitzaren gazi-gozoen inguruko komedia handi bat da. Drama eta umorea nahasten dituen istorioa. Iñake Irastorzarentzat erronka haundia izan da berak hainbeste miresten duen Norma Leandroren papera egitea.\nEstreinaldia ostiral iluntzean izango da Tolosako Leidor antzokian.


Maiz egindako galderak: isurketak - Gobernu arduratsua\nMaiz egindako galderak: isurketak\nZer motatako isurketek behar dute baimena?\nJabari publiko hidraulikoan nahiz lehorretik itsasora egindako isurketek behar dute baimena.\n- Ur kontinentalak, azalekoak zein lurpekoak.\n- Berezko ur-lasterren ibilguak, jarraituak edo etenak.\n- Laku eta aintziretako hondoak, eta ibilgu publikoetako lurrazaleko urtegien hondoak.\n- Itsasoko ura gatzgabetzetik datozen urak.\nEz dute isurtzeko baimenik behar saneamenduko kolektore eta sareei lotutako hondakin-uren isurketek. Isurketa horien gaineko baimena saneamendu-sarearen titularrari dagokio. Beste alde batetik, ez dute isurketa-baimenik behar kudeatzaile baimendu batek husten dituen andel iragazgaitzetan egindako isurketek eta industriako birzirkulazioa dutenek, baina isurketarik ez dagoela egiaztatu beharko da.\nNola lor dezaket isurtzeko baimena?\nAurkeztu beharreko inprimakiak webgunean eskuratu daitezke: http://www.uragentzia.euskadi.eus/informazioa/tramiteak/u81-000361/eu/ edo Uraren Euskal Agentziaren bulegoetan.\nZein kasutan aurkeztu behar da isurketaren aitorpen orokorra eta zein kasutan isurketaren aitorpen laburtua?\nIsurketaren aitorpen laburtua aurkeztu behar da baldintza guzti-guzti hauek betetzen diren kasuetan:\n• Hiri-izaerako isurketak edo antzekoak.\n• Biztanlegune isolatuetako isurketak.\n• Kutsadura-karga 250 biztanle-baliokidetik beherakoa duten isurketak.\n• Hiri-aglomerazio bat osatzeko aukerarik ez duten isurketak, 11/1995 Errege Lege Dekretuak ezarritakoaren arabera.\nGainerako kasuetan, jabari publiko hidraulikora edo lehorretik itsasora egindako isurketaren aitorpen orokorra egin beharko da.\nEuri-urek isurtzeko baimena izan behar dute?\nHiriko edo industriako drainatze-azpiegituren bidez biltzen diren euri-urak isurtzeko baimenaren prozeduraren eraginpean jarri beharko dira ingurune hartzailea kutsatzeko arriskua sortzen bada.\nZenbat denbora behar da isurtzeko baimena eskuratzeko?\nJabari publiko hidraulikora egindako isurketak izapidetzeko arauzko epea 12 hilabetekoa da; lehorretik itsasora egiten diren isurketak izapidetzeko epea, berriz, 10 hilabetekoa da.\nJarduten has daiteke erakunde bat hondakin-urak isurtzeko baimenik gabe?\nEz. Legeriak argiro ezartzen du isurtzeko baimena edozein jarduera hasi baino lehenagokoa izan behar dela. Hala, bada, udalak irekitzeko baimena eman baino lehen, egiaztatu beharko du jarduerak isurtzeko baimena daukala edo eskuratzeko fasean dagoela.\nIsurtzeko mugak berdinak dira baimen guztietan?\nEz. Baimen bakoitza bakarra da eta bertan ezartzen dira bete beharreko mugak, oinarri batzuk aintzat hartuta: isuri nahi diren hondakin-uren ezaugarriak eta ibilgu hartzailearen ezaugarriak, isuritako bolumena, agorraldiko emari espezifikoa, esleitutako kalitate-helburua…\nAzken aldaketako data:&nbsp2016/06/27


Udaltzaingoak herritarren lankidetza eskatu du txakur kakak jaso gabe kaleetan, belardietan uzten dituzten txakur jabeak identifikatu ahal izateko. — Berbia\nUdaltzaingoak herritarren lankidetza eskatu du txakur kakak jaso gabe kaleetan, belardietan uzten dituzten txakur jabeak identifikatu ahal izateko.\nUdal mailan badago animaliak egoki zainduta egon daitezen eta aldi berean hauek auzotarrei eragozpenak ez sortzeko ordenantza berezi bat: “Animaliak edukitzea eta babestea arautzen duen udal ordenantza” alegia. Honek, animaliak ez ezik, auzotarrak ere babesten ditu.\nOrdenantza horren haritik, udalak hainbat herritarren kontrako prozedurak hasi dituela azaldu genizuen pasa den astean. Herritar baten kale katuei jaten emateagatik edo bi txakur jabek, animalia inolako zaintzarik gabe libre uzteagatik udalaren isuna jaso dezakete.\nBaina udal ordenantza horretan animalien gorotzak batu behar direla ere jasotzen da. Hori, dena den, ez da beti gertatzen. Horretxegatik, araua urratzen dutenak identifikatzeko herritarren laguntza eskatu du udaltzaingoak. Herritarrari ez zaio auzokoa salatzea eskatzen bai ordea, txakurrarekin zein ordu tartetan eta zein ingurutan ibiltzen den jakinaraztea, baldin eta jabeak txakurraren kakak jasotzen ez baditu. Nondik eta noiz ibiltzen den jakinda udaltzainek ingurua zainduko dute eta halakorik gertatzen dela ikusiz gero udal ordenantzaren berri emango zaio txakur jabeari. Abisuaren ondoren, gorotzak ez jasotzen jarraitzen duela ikusiz gero, orduan bai, zigortzeko prozedura abiatuko da. Animalia gorotzak ez jasotzea arau urratze arina da udal ordenantzetan eta horregatik 30 eta 300 euro bitarteko zigorra jarri daiteke.\nAhal dela isun ekonomikoa jartzera iritsi gabe, jokaera desegokia dela jakinaraziz txakur jabeak kontzientziatu nahi dira eta herriko kale eta bereziki berdeguneetan geroz eta ugariagoak diren txakur kakak gutxitzea lortu nahi da. Arazoa seguruenetik ez da guztiz konponduko baina arintzea lortu nahi da. Horretarako, esan bezala, herritarren laguntza, lankidetza eskatzen da udaltzaingotik.\nUdaltzainekin harremanetan jartzeko telefono zenbakia: 943 08 10 00 da.


Ikurriñaren erabilera gogoangarrienak | Enbata\nAccueil / Articles / Tartaro / L'oeil de Tartaro / Ikurriñaren erabilera gogoangarrienak\n« Mendekutik bakera\nEtxerat : 469 prisonniers politiques basques en octobre »\nIkurriñaren erabilera gogoangarrienak\nPar Tartaro | Publié : 27/11/2014\nZuzeu.com albistari digital parte hartzaileak eskaintzen digu ikurriñaren erabilera gogoangarrienen Top5-a. Tartarok ere azken bertsio bat atxeman du Twitter-en bidez.\nCitroën kotxe markak bere modelo batean (‘Pays Basque edition’) ikurrina gehitu izanak hautsak harrotu ditu. Batean eta bestean agertu da notizia eta laster hasiko dira autoa erosteko ilara luzeak. Ez da ordea ikurrinari erabilera gogoangarria ematen zaion lehenengo aldia, ezta, ziur asko, azkenekoa ere. Salabardoa ohi bezain azkar ibili da, eta dida batean top 5a osatu du.\n1. Izarren eskutik\nMiley Cyrus mundu mailako abeslari ezagun eta polemikoenetakoa denak ikurrina hartu zuen eskuan Bartzelonan emandako kontzertuan. Hartu, eta baita gogoz astindu ere. Eramango ote zuen Hollywoderaino?\n2. Zezen plazaraino\nAntonio Barrera toreroak ere Miley Cyrusen keinu bera errepikatu zuen, asmo ilunagoekin ordea. Donostiako zezen plazan ikurrina itxurako zapia erabili zuen bi zezen bezatu eta akatzeko. Eskerrak jada Donostian zezenketarik ez den egiten.\n3. Euskal Herria oinetan\nBada bere aberria bihotzean daramala dioenik, eta beste batzuek poltsikoan izaten dute. Baina zergatik ez oinetan? Hori pentsatu behar izan zuen ondoko oinetakoak diseinatu zituen hark.\n4. Txapela buruan ta ibili munduan\nEzin jakin nori bururatu zitzaion ikurrina eta ‘Gora Euskadi’ leloa txapela batera eramatea, baina inoizko asmakuntzarik errentagarriena da zalantzarik gabe. Nafarroa Oinez, Araban Euskaraz, Kontxako estropadak… festa handi guztietan biztanleriaren laurden batek behintzat soinean darama ikurrina. Sekula ez da modaz pasatzen.\n5. San Fermin!\nPosturik onena merezi du zalantza ezbairik gabe bizardunek Iruñeko udaletxearen parean jarri zuten ikurrina erraldoiak. Ba al da erabilera hoberik UPNko kuadrilari itzali egitea baino?\nEta Tartarok Twitter-en atxeman beste abisu bat: « Nahi gabe, Iruñeko bizardunek infernuko ateak ireki zituzten! Citroën Txupinazoa. »


Baso Boreala - EU | Greenpeace España\nBaso Boreala ipar-hemisferio guztitik hedatzen da, Alaska eta Kanadatik Eskandinaviaraino eta Errusiaraino, klimaren erregulazioan funtsezko eginkizuna jokatzen duen baso-koroa handia eratuz planetaren inguruan.\nBaso borealean bizi diren ugaztunen\nkarbono-tona biltegiratzen dituzte\nBaso-Paisaia ukigabe guztien\nhiru herritan mugatzen da soilik: Kanada, Errusia eta Brasilen\nBaso-hedadura boreal itzel honen parte bat oraindik birjinak diren basoez eratuta dago, oihan primarioak edo Baso-Paisaia Ukigabeak deitzen dira ere. Estatu Batuetan (Alaska) Kanadan, Suedian, Finlandian eta Errusian bezalako herrietan kokatuta daude. Koniferoak nagusitzen diren eta espezie mehatxatuen etxea diren hedadura berde amaiezinak dira. Baso bikain hauek planeta-klimaren orekarako funtsezko papera jokatzen dute CO2-kantitate handiak harrapatzen dituztelako.\nKanadako baso borealak planetaren ekosistema kalteberenetakoak dira, Eremu bereziki sentiberan Aurkitzen dira, negu luze eta hotzekin, non oreka klimatikoak funtsezkoak dira bere iraupenerako.\nBaso borealen baso-ustiapena berotze globala larriagotzen ari da berotegi-efektuko gas-isuriaren bidez eta karbonoaren metatzearen murriztapenaren bidez, Greenpeace-ren txostenaren arabera. Eta baso borealen degradazio hau zuraren eta paperaren eskaria elikatzeko mozketa industrialak produzituta dago batez ere.\nKanadan, Resolute Forest Products-ek, herri honetako paper-enpresa handienak, baso borealeko hedadura handiak suntsitzen ari da papera egiteko, baso hauetan bizi diren populazio indigenekin kontsultatu gabe eta beraien baimenik gabe. Enpresa honen baso-kudeaketak ez ditu betetzen jasangarritasun-printzipio minimo batzuk. Horrela jarraituez gero, baso boreal kanadarren biodibertsitatea degradatuko da eta karbono-biltegi funtzioa murriztuta ikusiko da, ekosistemen beste funtzio batzuei eraginez.\nGuregandik hurbilago, Herri ipartarretan, Essity paper-industriak, munduko bigarren komuneko paper-ekoizlea eta Tempo, Lotus, Cushell edo Colhogar marka ezagunak bezalako hornitzaila, Europako iparreko baso boreal handietako eremu kritikoak hondatzen ari da, batez ere Suedian, Finlandian eta Errusian. Finlandian, Essity hornitzen duten fabrikek, baso helduak deforestatzen ari den eta bertako babestutako espezieen habitata hondatzen dabilen Metsähallitus estatu-enpresari erosten diote paper-orea. Essity-ren hornitzaile errusiarra Arkhangelsk (APPM ingelesez) salatu dugu ere, Dvinsky-en, Errusian, lehen mailako basoko parteak moztea bere planen artean daukalako.\nOihan primarioak hondatzen dituzten mehatxuak asko diren arren, erreakzionatzeko aukera dago oraindik, baina haiek salbatzea lortzeko halako neurri batzuk hartzea presako da:\nGelditzen diren baso boreal primarioak babestea, natura-gune babestu bezala deklaratuz, akordio aldeaniztunetan lortutako konpromisoak betez eta biodibertsitatearen kontserbazioa eta herri indigenen eskubideak gailentzen duen munduko gobernantza hobea babestuz.\nPaper-enpresek, enpresa-erantzukizuna bultzatzeko politikak inplementatu behar dituzte ingurumena, giza eskubideak, ustelkeriaren kontrako borroka, etab.-ko kontuetan ekosistema hauetan negatiboki talka egin dezaketen proiektuetan parte har dezaten sahiesteko.\nResolute paper-enpresak, komunitate indigenen edo First Nations-en aurre-baimen eta baimen librea duen Baso-Administrazio-Kontseiluak (FSC ingelesez) ziurtatutako baso-kudeaketa abiarazi beharko luke.\nArgitaletxe eta komunikazio-talde handiek, baso-praktika suntsigarriekin eta oihan primarioentzat kaltegarriak diren kolaborazioa saihesten duten paper erosketa politikak hartu beharko lituzkete.\nAdministrazioek, kontratazio publikoaren bidez, lehentasuna eman behar diete oihan primarioen suntsiketarekin edo giza eskubide-bortxaketarekin lotuta ez dauden produktu haiei.\nHiritarrok bizimodu eta kontsumoa iraunkorrean oinarritutako ereduak hartu behar ditugu, paper-xahutzea saihestuz, erabilitako papera geroago birziklatuz, eta % 100 birziklatutako (Ángel Azul zigiluaz) kloratutako produkturik gabe zuritutako paper-kontsumoari lehentasuna emanez.\nBaso borealaren degradazioa eta suntsiketa ikertzen ditugu, baso-paisaia ukigabeak kontsideratutako eremu birjina haiek batez ere.\nBaso birjina-eskualde hauen babesa eskatzeko Kanpainak egiten ditugu.\nBaso hauen kontserbazioaren araberako zura eta paper hornikuntza-politikak har ditzatela eskatzen diegu paper-industriari, industria editorialari, etab.-rrei.\nIngurumena babesteko, adierazpen-askatasuneko eskubidea ere aldarrikatzen dugu, gure ahotsa isilarazi nahi duten paper-enpresei aurka eginez.\nSatelite-irudien analisiaren bidez, eta beste GKE eta erakunde zientifiko batzuekin batera, planeta osoaren baso-paisaia ukigabeen mapak lantzen ditugu, bere bilakaera ikusten dugu eta artikulu zientifikoak argitaratzen ditugu ekosistema interesgarri hauen balioaren dibulgaziorako. Intact Forest Landscapes web orrian informazio gehiago ikus dezakezu.\nKomuneko papera eta musuzapiak egiteko moztutako Baso Boreal handia\nResolute vs Greenpeace: Adierazpen-askatasuna ez da hilketa\nHartz Handiaren Basoaren babesaren kanpainako 20 urteak ospatuz\nGreenpeace-k FSC-ak, Errusian, lehen mailako basoen suntsiketa ziurtatzen ari izatea sentitzen du.\nHartz handiaren Basoa: 15 urte kanpainian, 10 babesean\nEkologistek eta baso-industriak akordio historikoa sinatzen dute Kanadan basoak babesteko\nAkordio batek oihan primarioen 35.000 hektarea babesten ditu Laponian\nTenperatura igoera: Berotze globala eta baso boreal kanadarraren degradazioa\nGreenpeace-k erresistentzia-oinarri bat ezartzen du Laponiako oihan primarioen defentsarako


Beterriko Innoforoa – 3. Jardunaldia: 5 R | realiZe S. Coop.\nDestacados, Smart Territories\nBeterriko Innoforoaren hirugarren ekitaldia Hernanin izan genuen, 17:30tan, Hernaniko Enplegu Gunean (Florida Auzoa, 28) abenduaren 17an (asteazkena).\nDeialdi honetan, berziklapen, berreskurapen, rediseinu, berrerabilera eta murrizketari buruz lan egiteko geldituak ginen. Gasteleraz 5 R kontzeptuaren inguruan aritu ginen bi orduz.\nHauek dira 5 R horien esanahia:\nRe-diseño (productos y procesos)\nLehenik eta behin, Beterriko Innoforoaren lehenbiziko ekitalditik ateratako ardatz estrategikoen berri eman zen. Ardatz estrategiko hauek, behin behinekoak izan ez arren, bai argitu ditzazketela Beterriko Innoforoaren urratsak nondik nora joan daitezkeen. 2. Jardunaldiko post-ean aurkitu ditzazkezue ardatz estrategiko hauek sakonago azaldutak.\nHirugarren Beterriko Innoforo honetan, K-TRANSMEDIA kontzeptuaren inguruan egin genuen bezala, 5R kontzeptu honen inguruan lan egiten duten empresa guztien parte-hartzearekin proiektu berri bat garatzea proposatu zen. Horretarako, eskualdeko ahalmenak, trebeziak, experientziak, eta abar komentatu ziren, mind map batzuen laguntzarekin. Mind map edo mapa mental hauek, sesio honen aurkezpenean aurkitu ditzazkezue.\nProiektu berri bat aurkitzeko ekinean, zenbait idei interesgarri mahai gainean jarri ziren:\n- Baserrietako tresna teknologiko txikien diseinu eta produkzioa\n- GFAko birziklapen estrategiaren inguruan makina eta diseinu berriak “etxeko” enpresekin garatzea\n- “Compra Pública Innovadora (CPI)” deritzon kontratazio publikoa egiteko modu berezia erabili, eskualdeko enpresek berziklapeneko teknologietan gaitasunak lortzeko.\n- Pelet eta egurrekin erabiltzen diren kalderak fabrikatu, eta pelet-ak fabrikatu.\n- Ondakin organikoen metanoa erabili energia sortzeko\n- Tel Aviv-eko (Israel) ondakin organikoen tratamendua eredu moduan erabili\n- Edarien beirak edo latak (aluminiozkoak) berrezkuratzeko makina bereziak, non dirua berrezkuratzen duzu beira edo lata aparatuan sartzerakoan.\nIkus ditzagun Innoforoan ikusitako zenbait adibide:\nEkitaldia bukatu baino lehen, Beterriko Innoforoaren parte hartzaileei 5 R inguruan proiektu kooperatibo bat sortzearen alde zeuden ala ez galdetu zitzaien. Enpresen baietza jaso eta gero, beste Innoforo bat antolatzeko agindua jaso zen gabonak pasa eta gero.\nSesio honen aurkezpena, hemen deskarga dezakezue: R5 Aurkezpena\n← Beterriko Innoforoa – 2. Jardunaldia: K-Transmedia\nBeterriko Innoforoa – 4. Jardunaldia: Energia →


“Bakean Elkarrekin Bizitzeko Nazioarteko Eguna” dela-eta (Nazio Batuen Batzar Nagusiak maiatzaren 16a izendatu zuen helburu horretarako), Foro Sozial Iraunkorrak gogoeta hauek egin nahi ditu:\n1. Ukaezina da azken urteotan dinamika positiboari ekin zaiola Estatuaren biktimen eskubideak bermatzeari dagokionez.\nAlde batetik, biktima guztiek – bai, guztiek - egiarako, justiziarako eta erreparaziorako duten eskubidearen inguruan eraikitako adostasun politikoa nabarmendu behar da. Duela urte gutxi arte adostasun hau pentsaezina zen.\nBestetik, erreparaziorako tresnak ezarri izana azpimarratu behar da: Euskal Autonomia Erkidegoko 12/2016 Legea edo Nafarroan uda baina lehen abian jarriko den antzeko legea. Era berean, ez da ahaztu behar EAEn torturari buruz egin den txostena, nazioartean abalatutako protokoloen bidez torturatutako pertsonen kopurua ziurtatzen duena (aurten Nafarroan antzeko urratsak egin ahal izatea espero dugu).\nNabarmendu behar dira, halaber, Estatuaren biktimei buruzko ekimen instituzional ugarietan islatu den adostasun politiko eta sindikala, espetxe politikaren salbuespen urteengatik, torturagatik eta abarrengatik sufritutako biktimizazioak aitortzearen aldekoak.\n2. Teorian, biktima guztiak maila instituzional, politiko eta sozialetik berdintasunez aitortzeko bidean aurrera egiteko baldintzak egon badaude. Hala ere, egiaztatu behar dugu azken hilabeteetan Estatuaren biktimekiko diskriminazio egoerak biderkatzen ari direla, eta horien ondorioz atzeraka egiten ari gara lortutako adostasunetan. Astero kapitulu berri bat dago, zein baino zein larriagoa. Adibideak ugariak dira.\n3. Egoera horien aurrean, Foro Sozial Iraunkorrak Estatuaren biktimen gaia lehentasunezko lan-ardatz gisa hartu du, eta, zehazki, azken hilabeteetan, egiaztatu ditugun diskriminazio-adierazpenetan jarri dugu arreta.\nJoan den larunbatean Miramar Jauregian egindako mahai-inguruak, eta joan den apirilaren 6an Madrilen egindakoak, Estatuaren biktimek etengabe jasaten duten tratamendu diskriminatzaile horren berri eman dute. Horrek abandonu-sentsazioa eragiten die, bigarren mailako biktimak izatearena. Honek guztiak Estatuko biktimen artean birbiktimizazio sakona eragiten du, biktima horiek erakundeen politiketan duten konfiantzan haustura sakona sortuz, eta justizian mesfidantza eraginez.\nTamara Muruetagoienak, Karmen Galdeanok, Eneko Etxeberriak eta Maider García Martínek joan den larunbatean Miramar jauregian egindako testigantzekin eta Axun Lasak eta Idoia Zabalzak Madrilen apirilaren 6an egindako testigantzekin, Foro Sozial Iraunkorra dokumentu bat prestatzen ari da Gasteizko eta Iruñeko parlamentuetan aurkezteko.\n5. Biktimen, biktima guztien gaiari heltzeko, erreferentzia bakarra giza eskubideen nazioarteko estandarrak izan behar dira. Estatu espainiarrak sinatutako itunak nahitaez bete beharrekoak dira, eta memoria galtzea helburu duen edozein politika baztertu egin behar da. Alde horretatik, beharrezkoa da egungo Espainiako Gobernuak urrats bat egitea indarkeria-zikloan giza eskubideen urraketa sakonetan egindako gehiegikeriak onartzeko, egindako kaltea onartuz eta aplikatzen ari den diskriminazio-ekintzak eta ezkutatze-politikak zuzenduz.\n6. Auzi honi irmo aurre egiten ez zaion bitartean, biktima guztiak babestuz eta oraindik dagoen diskriminazio sakona gaindituz, ezinezkoa izango da giza eskubideen eta bakearen kulturan oinarritutako bizikidetza demokratikoa eraikitzeko urrats erabakigarriak ematea. Gai honen aurrean irmotasuna erakusteak, ordea, adiskidetzearen bidean aurrera egiteko aukera emango liguke.


Ostiralean Guachupe eta Tanghana´s Show taldeen kontzertua gaztetxean | Zizurko Gazte Asanblada\nOstiralean Guachupe eta Tanghana´s Show taldeen kontzertua gaztetxean\n2009/07/01 zizurkoga\tIruzkin 1\nOstiral honetan, uztailaren 3an, nazioarteko bi musika talde izango dira Zizurko Esparru gaztetxean.\nBata Guachupe talde txiletarra da, hilabete batez Euskal Herrian izango dena eta biratxo honen baitan, Esparrun bezala sanferminetan ere 3indarrok Gazte Peñaren egitarauaren baitan joko dute. Bere musika entzuteko eta deskargatzeko aukera esakintzen dute beraien webgunean.\nEta bestalde Tanghana´s Show talde galiziarra gurean izango da ere diska berria aurkezten. Ez da izango musika tald ehau Zizurren jotzen duen lehenengo aldia eta besteetan bezala giro paregabea ziurtatuta dgao. Hauen musika ere beraien myspace-an entzun daiteke.\nKontzertua beraz 19.00tatik aurrera izango da gaztetxeko plazan eta doan dohainik izango da. Gonbidatuta zaudete!\nPrevious PostYa está aquí el Conkistador del fin de EtxauriNext PostSanferminetarako prest!!\tOne thought on “Ostiralean Guachupe eta Tanghana´s Show taldeen kontzertua gaztetxean”\tCristian-k dio:\t2009/07/03 at 22:38\tAguante Guachupe fuerza desde chile


Euskal enpresen salmenta, merkataritza elektronikoaren bidez, 5.008 milioi euro dira 2005. urtean, %16,1 gehitu ondoren.\nHomeGaiakEnpresakPrentsa Oharrak Euskal enpresen salmenta,...\nINFORMAZIOAREN GIZARTEARI BURUZKO INKESTA -IGI- Enpresak, 2006. urtea\nErosketak, bestalde, 2.372 milioi euro dira, denboraldi berean %17,9 hazi baitira.\nMerkataritza elektronikoa, Euskal Autonomia Erkidegoan, hazten ari da, bai kopuru ekonomikoetan bai parte hartzen duten enpresetan, EUSTATen datuen arabera. 2005ean sarearen bidez edo bestelako sistema elektronikoekin (EDI, datu elektronikoen elkartrukea...) egindako negozio zifra 5.008,1 milioi eurokoa izan zen salmenta elektronikoen aldetik, eta 2.371,7 milioikoa erosketei dagokienez.\nGoiko horren arabera, iaz merkataritza elektronikoaren bidezko salmentak %16,1 hazi ziren, urte horretan 4.311,8 milioi eurokoak izan ziren eta. Erosketa elektronikoek ere %17,9 egin zuten gora, 2004ko kopurua (2.012,5 milioi euro) gaindituta.\nBalio absolutuetan, lurralde historikoen arabera, Araba nabarmentzen da salmentetan eta Bizkaia erosketetan. Jarduera adarren arabera, erosketa nahiz salmentetan industria nabarmentzen da gainerako sektoreen aldean. Enpresen tamainari dagokionez, 10 langile edo gehiagokoek erabili zuten sarrienik merkataritza elektronikoa.\nMerkataritza elektronikoan diharduten euskal enpresen kopurua gehitzea erosketak egiten dituzten enpresen gehikuntzak ekarri du batez ere\nKopuru ekonomikoetan salmentek erosketak bikoizten dituzten arren, parte hartzean, produktuak bitarteko elektronikoen bidez erosten dituzten establezimenduen kopurua askozaz ere handiagoa da, eta horrela saltzen dituztenek baino gehikuntza handiagoak lortzen dituzte.\nMerkataritza elektronikoa egiten duten establezimenduak 2004ko %7,7tik %10,5era igo ziren 2005ean. Gehikuntza horren arrazoia da bitarteko elektronikoekin erosten duten enpresen kopuruak gora egin duela, haien %9,6 baitira, eta bitarteko berberekin salmentak egiten dituzten enpresak ere gora egin dutela, neurri txikiagoan bada ere, guztien %1,9 izanik; gehikuntza, beraz, ehuneko 2,7 eta 0,2 puntu izan da, hurrenez hurren.\nEuskal Autonomia Erkidegoan merkataritza elektronikoan diharduten establezimenduak 19.500 inguru dira. Establezimendu horiek modu elektronikoan egiten dituzten erosketak euren erosketa guztien %15,5 dira. Salmentak, berriz, salmenta guztien %24,6 dira.\nGainera, tamaina kontuan izanik, 10 langile edo gehiagoko enpresen artean, %19,5ak merkataritza elektronikoa egiten dute, 2005ean %5,9ko hazkunde handia gertatu ondoren. Atal honetan, halaber, erosketa elektronikoak egiten dituztenek (%17,3) eragin dute aipatu gehikuntza, hauen kopurua %6,1 gehitu baita aurreko urtearen aldean. Gehikuntza txikiagoa izan arren, salmenta elektronikoak egin dituztenek ere (%5,1) izan dute zerikusirik gehikuntza horretan, aurreko urtean baino %0,9k gehiagok saldu zuten bide hori erabiliz.\n1.- grafikoa: Salmentak, bezero motaren arabera, 2005ean (%)\n2005ean merkataritza elektronikoaren bidezko salmentak izan dituen bezero motari dagokionez, salmenta elektroniko guztien %86,9 beste enpresa batzuentzat izan da (B2B izeneko merkataritza), %11,9 kontsumitzaile partikularrentzat izan da (B2C) eta gainerako %1,2 beste bezero batzuetarako izan da, esate baterako, administrazio publikoentzat (B2G).\nErosketa elektronikoak egiteko bitartekoei dagokienez, %33,4 EDIren eta beste sare batzuen bidez egin dira, %26,0 norberaren webgunearen bidez eta gainerakoa (%40,6) posta elektronikoaren bidez. Salmenta elektronikorik gehienak, bestalde, EDI eta beste sare batzuen bidez egin dira (%53,1), norberaren webgunearen bidez (%31,1) eta posta elektronikoaren bidez (%15,8).\n2. grafikoa: Merkataritza elektronikoa, salbidearen arabera, 2005ean (%).\nAzkenik, bezeroen kokalekuaren arabera, sarearen bidez eginiko salmenten banaketa hauxe da: guztira fakturatutakoaren %43,0 Europako Batasunerako da, %30,4 Estaturako, %24,5 Euskal Autonomia Erkidegorako, eta %2,1 munduko gainerako lekuetarako.\nErosketei dagokienez, enpresek orain erosketa elektronikoen lehen jatorri gisa (guztien %42,0) Espainiako Estatua deklaratzen dute. Gero, %33,3, EAE, eta gainerakoak EB-tik datoz (%21,6) eta munduko gainerako lekuetatik (%3,1).\n3. grafikoa: Erosketa eta salmenta elektronikoak: non erosi den eta nora saldu den 2005en (%)\nTel:+34-945-01 75 07 Faxa:+34-945-01 75 01


Eta zuk, Emakumeen aurkako indarkeria kontsumitzen duzu? - Mugarik Gabe\nEta zuk, Emakumeen aurkako indarkeria kontsumitzen duzu?\nHome>Euskal Herria, Genero parekotasuna, Iritziak>Eta zuk, Emakumeen aurkako indarkeria kontsumitzen duzu?\nIzozturik esnatu nintzen goiz hartan. Emakumeen aurkako indarkeria kontsumitzen ari nintzen. Ez da droga berri bat, ez eta analgesiko berri bat ere, kontsumitzeko era berri bat baizik, ordu arte kasu egin ez niona, eta beste emakume batzuen bizitzari zuzenean eragiten ziona.\nLaburbilduko dut. XXI. mendeko emakume bat naiz, inola ere ez niokeena uko egingo nire lan-espazioari, nire espazio publikoari. Ulertzen dut milaka emakumek egin duten borroka, nik lan egin, neure kabuz bizi, eta independentea izateko aukera izan dezadan. Ez dut bikotekiderik, eta ez dut izan nahi, orain harreman irekiak izaten ditut. Neure burua emakume aske, moderno eta, noski, feministatzat dut.\nDena aldatu zen nire ama gaixotu zenean. Baziren urte batzuk parkinsona zuela, baina azkenaldian pattalago zebilen. Arreta 24 orduetan behar zuen; nebek lan egiten zuten, bai eta nik ere, eta konponbide bat bilatu genuen, beraz. Eta familian Rosalba sartu genuen, nigeriar emakume bat, gure amaren etxean biziko zena, barne-langile.\nEgun batean, etxeratzean, begiak negarrez zituela topatu nuen, tristerik, bere pentsamenduetan bildua bezala. Zer gertatzen zaizu?, galdetu nion. Haurtzaroaren zati bat gogoratzen ari zela azaldu zidan, Armentiako ugazaba batzuen etxean zerbitzari aritu zen garaia, bere herritik Gasteiza migratutakoan. Inoiz ez zuen xehetasunik ematen garai hori buruz, baina argi zegoen ez zuela poz handirekin gogoratzen. Berak beti bultzatu gintuen geure ametsak erdiestera, berak bereak bete ezin zituelako; besteak zaindu eta zerbitzatzen emana zuen bere bizitza. Une hartan, Rosalba gure ondotik igaro zen hizketan ari ginenean, eta ama isildu egin zen. Hunkitu zen, eta uzteko eskatu zidan. Triste geratu nintzen, pentsakor.\nKalean nindoala, erruduntasunak eraso zidan: Nire beharra izango zuen?, Nire zaintzaren beharra? Neurekoia izaten ari naiz berari denbora gehiago ez eskaintzean. Lanaldia murriztu ere egin nezake, berarekin egoteko… Ama dut, berak eman zigun bizia eta ni… zer ari naiz egiten beraren mesedetan?… Berehala, pentsamendu horiei beste argudio batzuk kontrajartzen nizkion: Nik ezin diot utzi lan egiteari, nebek utz diezaiotela. Ez dut askorik kobratzen, ezin dut ordurik murriztu, nola mantenduko nintzateke? Horretaz hitz egiten dugun bakoitzean, haiek errepikatzen dute, kobratzen dudan apurra dela eta, ez didala merezi lan egitea, hobe dela nik ama zaintzea… Rosalba, eskerrak hor dagoen. Berak zainduko ez balu, niri egokituko litzaidake. Ziur. Minutu batzuk eman nituen horretaz pentsatzen, eta Rosalba hurbilago sentitzen hasi nintzen, nire amarengandik ere bai, etxeko langilea izan zen eta. Baina Rosalba urrutitik dator, oso urrutitik.\nEtxe azpiko tabernan sartu nintzen kafe bat hartzera. Egunkariko titulu batek asaldatu egin ninduen, Pertsonen salerosketa-sare bateko kideak atxilotu dituzte Gasteizen. Ezinezkoa Gasteizen, hain hiri lasai eta segurua izanik…. Irakurtzen jarraitu nuen: Paperik gabeko hainbat nigeriar emakume prostituitzera behartzen dituzte Gamarrako Atean, mafiekin hartutako zorrak ordaintzeko. Mafiek paperak atxikitzen dizkiete, eta beldurtu eta jo egiten dituzte. Egunaz Itxita atxiki, eta kontrolpean edukitzen dituzte prostituitzera behartzen dituzten bitartean. Zorrak kitatu ondoren, kale gorrian uzten dituzte, erabateko ziurgabetasunean. Artikuluan azaltzen da, halaber, hirian badirela elkarte batzuk, emakume horiei irtenbide bat ematen saiatzen direnak. Jatorrizko herrialdeetan dagoen muturreko pobreziatik ihesi datoz, indarkeria guztien erdigunean emakumeak jartzen dituzten gerra batzuetatik ihesi, ematen du aditzera elkarte horretako arduraduna.\nZirrara batek errealitateak lotzera narama. Rosalba nigeriarra da, ez du paperik herrialdean 3 urte baino gutxiago daramalako; inoiz ez zigun ezer eskatu, ostatua, jatekoa eta soldata sinboliko bat baizik. Ez zaio gustatzen etxetik irtetea, kikilduta sentitzen da, herritarra izateko legitimitaterik ez balu bezala. Amagana lehiatzen naiz, eta zer irakurri dudan kontatzen diot, senak zer diostan. Amak begiratu, eta adi entzuten dit. Gero, erantzuten du: Alaba, oso minduta sentitu naiz ikustean Rosalba bakarrik dagoela ni zaintzen eguneko 24 orduetan; zure nebek neskame baten eran tratatzen dute, garbitzeko eta ni zaintzeko eskatzen diote, medikuarenera eramaten nau, nire medikazioaz arduratzen da, txukuntzen nau eta paseora ateratzen nau. Ez diozue galdetu ea kontraturik nahi duen edo bere eskubideak eta betebeharrak ezagutzen dituen. Paperik ez duenez, ez du eskubiderik. Bere eskubideak ezagutzen ez dituenez, ez daki kontratu bat izan lezakeela, eta kontraturik ez duenez, ez du sekula paperik eskuratuko. Eta horrela, ez du inoiz lortuko zaintzaren esklabotza-gurpil honetatik irtetea”. Amak jarraitzen du: “Eta ni horren guztiaren erdian nago. Ni, etxeko langilea izan naizen hau, lan honen bihozgabetasuna eta ikusezintasuna neure haragiotan sentitu ditudan hau. Orain neu naiz beste emakume bat esplotatua izateko arrazoia, pobrea delako eta eskubideak erabiltzeko aukerarik ez duelako. Triste nago. Badakit ezin dizuedala eskatu zeuek zaintzeko, zeuen ametsei uko egiteko, ni zaintzearren. Horregatik, isildu, eta negar egiten dut.\nShock betean nengoen. Interneten ikertzeari ekin nion, iritzi-artikuluak begiratzeari. Ulertzen hasia nintzen zer gertatzen ari zen, eta hitz hauek aurkitu nituen, zaintza-kate globala (ZKG). Emakumeok partaide izaten ari ginen mikroindarkeriak (botere-abusua) gauzatzen gure artean, zaintzaren bitartez, sistema patriarkalak ematen digun berrekoizpeneko rolaren bitartez. Zorioneko ni, zuria naizenez eta Espainiako NANa dudanez gero, estatus bat izan dezakedalako, beste emakume batzuek, beste nazionalitate batekoak eta pobreak izateagatik, sekula lortu ezingo dutena. Orain ezin dut ideia hori burutik kendu: emakume batzuk beste emakume batzuen mende, “zaintzeko” mandatu patriarkala bete dezaten.\nEgun batzuez, pentsamendu horiek nire denbora guztiaz jabetu ziren, eta jakin nuen nire eskubideak beste emakume baten eskubideak ezabatzean oinarritzen zirela. Bai, egia zen. Erruduntasunarekin hautsi nuen, eta patriarkatuaren aurka sororitatetik (emakumeen arteko solidaritatea) borrokatzeko aukera ikusi nuen. Bera baita munduko emakume guztiok jasaten ditugun askotariko mendekotasun eta indarkerien azken erantzulea.\nRosalbaren errealitatea gogoratu nuen, askotariko indarkeriak; indarkeria ekonomikoa eta lan-indarkeria, merezi zuena kobratzen ez zuelako eta lan-eskubiderik ez zuelako, ez baitzuen lan kontraturik; klase-indarkeria, mirabetza-erregimen baten mende egoteagatik; indarkeria psikologikoa, gutxiespena jasaten zuelako, bere lanagatik eta emakume migratua izateagatik; indarkeria soziala, barne-langileen erregimenek bakartze soziala eragiten dutelako; indarkeria sinbolikoa, enplegatzailearen eta enplegatuaren artean transmititzen eta erreproduzitzen diren mezu eta balioengatik; indarkeria sexuala, prostituzioan aritzera behartu zutelako.\nRosalbak indarkeria xenofobo, kapitalista eta heteropatriarkala jasaten zuen. Desberdintasuna sortu, eta milaka emakume muturreko pobreziara eramaten dituzten politika ekonomiko eta global batzuen ondoriozko miseriaren biktima zen. Genero-indarkeriaren biktima, haren askotariko agerpenetan; pertsonen salerosketaren biktima, Nigeriatik irteteko….


New search Type: Extempore verse Bertsolari: Garmendia, Txomin\nListen online 60\nBertsolari Txapelketa Nagusia (8. 1982) 29\nBertsolari Txapelketa Nagusia (6. 1967) 8\nBertsolari Txapelketa Nagusia (5. 1965) 6\nGipuzkoako Herri Arteko Bertsolari Txapelketa (1. 1999) 6\nZortziko handia (hg) / Lau puntuko handia (ip) 29\nFound results: 84\n2006-01-28 Donostia [Bertsoa] / Txomin Garmendia, Koxme Lizaso, Mañukorta Zure nabigatzaileak ezin du audio elementua erabili.\nStanza name: Zortziko handia (hg) / Lau puntuko handia (ip) Exercise: Hirunaka gaia-emanda Proposed topic: Konta iezaiguzue zer nola izaten ziren garai batean auzolaneko kontuak. Localization: XDZ - Xenpelar Dokumentazio Zentroa\n2004-07-30 Villabona [Bertsoa] / Joxe Agirre, Txomin Garmendia Zure nabigatzaileak ezin du audio elementua erabili.\nStanza name: Zortziko txikia (hg) / Lau puntuko txikia (ip) Exercise: Binaka gaia-emanda Proposed topic: Jubilatu etxeak antolatu duen igeriketa ikastaroan eman duzue izena. Bainujantzia eta toalla hartu eta han joan zarete. Nola joan da lehen eguna? Localization: XDZ - Xenpelar Dokumentazio Zentroa\n2002-06-15 Elorrio [Bertsoa] / Joxe Agirre, Txomin Garmendia Zure nabigatzaileak ezin du audio elementua erabili.\nStanza name: Zortziko handia (hg) / Lau puntuko handia (ip) Exercise: Binaka gaia-emanda Proposed topic: Zuek biok gauza asko bizi eta ikusitakoak zarete. Ikusiak zarete diktadura nolakoa den, ikusiak zarete alderdiak legalizatu eta hauteskundeak egitea zer den, eta ikusiak zarete orain, partiduak ilegalizatzekotan nola dabiltzan. Nire galdera: zer ote gaude ikusteko? Localization: XDZ - Xenpelar Dokumentazio Zentroa\n2000-10-07 Tolosa [Bertsoa] / Txomin Garmendia, Anjel Mari Peñagarikano Zure nabigatzaileak ezin du audio elementua erabili.\nStanza name: Zortziko handia (hg) / Lau puntuko handia (ip) Exercise: Binaka gaia-emanda Proposed topic: Txominek mendiko erromeriak ezagutu zituen ondo; garai hartan ondo ibilitakoa da. Anjel Marik, berriz, beheko erromeriak, dantzaleku eta pub eta horrelakoak ezagutu ditu. Zeinek egin ote du neskatan gehiago? Localization: XDZ - Xenpelar Dokumentazio Zentroa\n1999-12-19 Azpeitia [Bertsoa] / Amaia Agirre, Txomin Garmendia\nStanza name: Hamarreko txikia (hg) / Bost puntuko txikia (ip) Exercise: Binaka gaia-emanda kartzelako-lana Proposed topic: Aiton amonak zarete, Amaia aitona eta Txomin amona. Gaur, amonak aitona harrapatu du bere gaztetako argazki bati musu ematen. Localization: XDZ - Xenpelar Dokumentazio Zentroa\n1999-12-19 Azpeitia [Bertsoa] / Andoni Egaña, Txomin Garmendia\nStanza name: KOPLEN MULTZOA Exercise: Binaka gaia-emanda Proposed topic: Zuek biok 40 urte inguru dituzue baina badirudi biontzat urteen zama ez dela berbera. Zuk, Andoni, sasoi onenean zaudela uste duzu eta Txominek bere gainbehera abiatu dela. Sei puntuko neurrian hiruna bertso botatzeko. Localization: XDZ - Xenpelar Dokumentazio Zentroa\n1999-12-19 Azpeitia [Bertsoa] / Txomin Garmendia, Julen Zulaika\nStanza name: Zortziko txikia (hg) / Lau puntuko txikia (ip) Exercise: Binaka gaia-emanda Proposed topic: Zu, Txomin, Urraki gainean bizi zaren baserritara zaitugu. Elurra dela medio, oinez jeitsi behar izan duzu kalera eta landetatik pasatzerakoan hara non ikusi duen "quitanieves"a tabernaren aurrean aparkatua eta Julen gidaria tabernan hamaiketakoa hartzen. Localization: XDZ - Xenpelar Dokumentazio Zentroa\n1999-12-05 Tolosa [Bertsoa] / Txomin Garmendia, Aitor Mendiluze\nStanza name: Hamarreko txikia (hg) / Bost puntuko txikia (ip) Exercise: Binaka gaia-emanda Proposed topic: Zu, Aitor, burua galtzeraino maitemindua zaude. Txominek maitasun kontuak ez ditu kontuan hartzen. Localization: XDZ - Xenpelar Dokumentazio Zentroa\n1999-12-05 Tolosa [Bertsoa] / Txomin Garmendia, Jokin Sorozabal\nStanza name: Zortziko txikia (hg) / Lau puntuko txikia (ip) Exercise: Binaka gaia-emanda Proposed topic: Zu, Jokin, amona; eta, zu, Txomin, iloba ekologista izango zarete. Jokin amonak enpeinu guztiz hazitako kapoia eraman du azeriak. Orain amonak eskatu dizu zepoa jar dezazun. Localization: XDZ - Xenpelar Dokumentazio Zentroa\n1991-06-08 Tolosa [Bertsoa] / Txomin Garmendia, Mañukorta, Anjel Mari Peñagarikano Zure nabigatzaileak ezin du audio elementua erabili.\nStanza name: Zortziko txikia (hg) / Lau puntuko txikia (ip) Exercise: Hirunaka gaia-emanda Proposed topic: Mañukorta, Zabale trikitilari txapelduna zen; Garmendia, Imuntzo, txapeldun izan nahi izan zuena; eta Peñagarikano, Tapia, bi aldiz txapelduna izana, baina aurkeztu ez dena. Zer pasa da aurtengo trikitilari txapelketan? Localization: XDZ - Xenpelar Dokumentazio Zentroa\n1991-05-05 Hernani [Bertsoa] / Txomin Garmendia, Mañukorta Zure nabigatzaileak ezin du audio elementua erabili.\nStanza name: Zortziko txikia (hg) / Lau puntuko txikia (ip) Exercise: Binaka gai-librean Proposed topic: Txomin Garmendia berandu xamar baina ezkondua, Mañukorta oraindik mutilzaharra. Zer moduz bizi zerate? Localization: XDZ - Xenpelar Dokumentazio Zentroa\n1991-03-23 Andoain [Bertsoa] / Joxe Agirre, Txomin Garmendia, Joxe Lizaso, Manuel Sein "Xanpun" Zure nabigatzaileak ezin du audio elementua erabili.\nStanza name: Zortziko handia (hg) / Lau puntuko handia (ip) Exercise: Launaka gaia-emanda Proposed topic: Pertsikoko gerra dela eta zer pasa zaizue burutik? Localization: XDZ - Xenpelar Dokumentazio Zentroa\n1989-08-26 Bidania-Goiatz [Bertsoa] / Txomin Garmendia, Anjel Larrañaga, Joxe Lizaso, Jokin Sorozabal Zure nabigatzaileak ezin du audio elementua erabili.\nStanza name: Zortziko handia (hg) / Lau puntuko handia (ip) Exercise: Launaka gaia-emanda Proposed topic: Aitona-amon batzuk bertso alaiak kantatzeko eskatu dute. Localization: XDZ - Xenpelar Dokumentazio Zentroa\n1989-07-15 Gabiria [Bertsoa] / Txomin Garmendia, Euxebio Igartzabal, Iñaki Murua, Anjel Mari Peñagarikano\nStanza name: Zortziko txikia (hg) / Lau puntuko txikia (ip) Exercise: Launaka gaia-emanda Proposed topic: Igartzabal, pentsu saltzailea; Murua, kimikoa; Peñagarikano, oiloa; eta Garmendia, arrautzak janda gero salmonella harrapatu duena. Localization: XDZ - Xenpelar Dokumentazio Zentroa\n1988-07-01 Usurbil Jaialdia [Bertsoa] / Txomin Garmendia, Jose Joakin Mitxelena\nStanza name: Zortziko handia (hg) / Lau puntuko handia (ip) Exercise: Binaka gaia-emanda Proposed topic: Zahartu egin gaituk! Localization: XDZ - Xenpelar Dokumentazio Zentroa\n1982-12-19 Donostia Txapelketa 11:30 [Bertsoa] / Txomin Garmendia, Sebastian Lizaso Zure nabigatzaileak ezin du audio elementua erabili.\nStanza name: Zortziko handia (hg) / Lau puntuko handia (ip) Exercise: Binaka gaia-emanda Proposed topic: Hemen aurrean asko bezala zuek biok ikasleak zarete, gaur goizean esamin edo azterketa inportante bat egin behar duzuela eta, bakoitza bere aulkian eserita zaudete eta irakasleak azterketarako galderak jakinarazi dizkizuenean, hik Lizaso erantzun guztiak badakizkiala ohartu haiz eta hi Garmendia, ostera, galdera bat bakarrik ere erantzuten ez dakiala. Launa bertso zortziko nagusian. Localization: XDZ - Xenpelar Dokumentazio Zentroa\n1982-12-19 Donostia Txapelketa 17:00 [Bertsoa] / Txomin Garmendia, Sebastian Lizaso\nStanza name: Zortziko txikia (hg) / Lau puntuko txikia (ip) Exercise: Binaka gaia-emanda Proposed topic: Berritasun gehiagoko gairik izan daiteke? Hi Garmendia, hire autoaren depositoa betetzera heldu haiz hain zuzen Sebastian Lizaso gasolina banatzailearengana. Localization: XDZ - Xenpelar Dokumentazio Zentroa


2019-2020 IKASTURTEKO 2. LAN BATZORDEA – Umeen Hiria\n2019-2020 IKASTURTEKO 2. LAN BATZORDEA\nPosted on 30 martxoa, 2020 19 apirila, 2022\n2020ko otsailaren 26an, Haurren eta Nerabeen Udal Kontseiluko kideak batu ziren 2019-2020 ikasturteko bigarren lan batzordea ospatzeko.\nBigarren lan batzordean gai honen inguruan aritu ziren: Bilboko zabor bilketa. Saio honen helburua Bilboko garbiketa sistema ezagutzea izan zen, baita gizakiok sortzen dugun hondakin kantitateaz eta birziklapenaren inguruko garrantziaz jabetzea ere.\nBatzordekideen artean 6 garbiketa brigada eratu ziren. Talde bakoitzak hiru zeregin zituen:\nEgokitutako zonaldean topatzen zituzten hondakin guztiak jasotzea eta kalea garbitzea.\nHerritarrei inkestak egitea hondakinen kudeaketa eta birziklatzeko ohiturei buruzkoak.\nZonaldearen behaketa egitea (garbitasun maila, zakarrontzi eta edukiontzi kopurua…).\nGarbiketa Publikoaren eta Hondakinen Kudeaketako udal-teknikariak eta kaleak garbitzeaz arduratzen diren bi langileek hondakinen kudeaketan parte hartzen duten baliabideen funtzionamenduari eta antolaketari buruz hitz egin zuten.\nBatzordekideek azalpenak jaso eta galderak egin ondoren, hobetzeko proposamenak pentsatu eta idatzi zituzten. Horretarako, egindako proposamenak hosto formako orri batean idatzi zituzten, denon artean zuhaitza proposamenez betetzeko.\n← 2019-2020 IKASTURTEKO 1. LAN BATZORDEA


Sanfermines | Sanferminak astindu - El Salto - Hordago\nJaien eredua aldatzen ez bada, jaiak, ulertzen ditugun moduan, desagertuko dira. Zentzu berean, ez dago aldaketak egiterik batzuen interesak ukitu gabe. Bultza dezagun indartsu oraindik zentzua duten jai batzuen azken izpiek duintasuna izan dezaten.\nOtsailaren erdialdean deitu du Iruñeko Udalak aurtengo lehen Sanferminetako Mahaia. Bertan bildu dira gizarte talde, alderdi politiko, teknikari eta eragile ezberdinak. Antza denez, txupinazoa botako duten pertsonaren izena hautatzea da mahai horren lehen lana; estatu mailako telebista saio batek markatu du agenda oraingoan, eta bertako irabazlearen izena maneiatzen dute hainbat hedabideek aurtengo hautagai moduan.\nHasieratik Sanferminetako Mahairen asmoa izan da “denon artean lan egitea” guztion jaien alde. Hala ere, duela urte batzuk jaiak eztabaidagai dituztenen ahots ezberdinek ez dute tokirik esparru parte hartzaile horretan. Esaterako, auzokideak ez dira mahaiaren inguruan esertzen nahiz eta jaiaren ondorio zuzena jasotzen dutenak diren; kontsumoa eta alkohol edatearen jai eredua baitan jartzen dutenak ere kanpo gelditzen dira; inork ez ditu deitzen kultur eragileak, programa aberastu nahiko luketenak eduki ezberdinekin; animalien defentsarako taldeen ahotsa ez du inork entzuten ez eta talde ekologistek zaborren inguruko hausnarketa zein birziklapenean oinarritutako proposamenak...\nEragile hauek guztiek egindako lana altxor handia da hiriarentzat, errespetutik, maitasunetik eta etekin asmo gabekoak direlako. Ez da erraza ulertzen zergatik Udalak muzin egiten dion lan kolektibo honi. Kultura sailetik garatutako parte hartze eredu honek ez du aukerarik ematen jakituria guzti hau martxan jarri eta aldaketa sakona garatzeko.\nZoritxarrez, problema ez da prozesu parte hartzailearen forma edo edukia, Udalak jaien eredua aldatzeko duen borondatea baizik. Sakoneko afera baita Udalak ez duela Sanferminetan etekin ekonomiko handienak ateratzen dituztenei planto egiteko asmorik.\nJaien eredua aldatzen ez bada, jaiak, ulertzen ditugun moduan, desagertuko dira. Zentzu berean, ez dago aldaketak egiterik batzuen interesak ukitu gabe. Bultza dezagun indartsu oraindik zentzua duten jai batzuen azken izpiek duintasuna izan dezaten. Bultza dezagun indartsu udalak gainean duen beldurra gainetik ken dezan.\nNekazari 24:07 7/3/2018\nOso ados nago zurekin, hori gertatzen da Iruñean ez bakarrik Sanferminekin, baizik eta arlo guztiekin.\n#10069 17:18 6/3/2018\nMe gustaría saber qué dice el artículo. ¿Hay algún lugar donde leerlo en castellano?\n#10083 18:19 6/3/2018\nMuy resumidamente, dice que se acaba de reunir la mesa de Sanfermines del ayuntamiento de Iruñea, y que a pesar de que aparentemente su intencion es "trabajar entre todas", no ha contado con la participacion ni de vecinas, ni de asociaciones culturales, ni defensoras de animales, ni de grupos ecologistas, etc.\nY que el problema no es tanto el modelo participativo del ayuntamiento, si no la voluntad (o falta de voluntad) de cambiar el modelo de las fiestas, pues el autentico quid de la cuestion para el ayuntamiento de Iruñea es no perjudicar a los que obtienen beneficios economicos de los Sanfermines.


Fededun lizuna | Kultura | Berria\n2017ko otsailak 4\nZuzendaria: Andrew Gourlay. Lekua: Euskaldun Jauregia. Eguna: Otsailak 2.\nHasi da Bilboko Orkestra Sinfonikoaren denboraldiaren bigarren zatia bi estilotako konposizioekin. Atarian eta lehen aldiz tokian bertan, Fededun lizuna kontzertua izan da; Juan Jose Colomer musikariak idatzi zuen 2004an Spanish Brass metal boskotearentzat eta orkestrarako. Egilearen beraren ustez, lana sasi-tonala da; hots, «kontsonantzia eta disonantzia kontzeptuekin jolasten du». Eta haren izenburuak ez du aipatzen pertsona jakin bat, baizik eta «gutako bakoitzak dituen dualtasuna eta kontraesanak». Bada, konpositoreak ondo ezagutzen ditu metalak, eta horien ahalbideak garatzeko lekukoa da obra: tira eta bira metal boskotearen eta orkestraren artean, hots, debozioaren eta lizunkeriaren arteko sokatira. Eta horrela gauzatuko da hasierako mugimendua, Noraezean deitua. Bertan, boskotea estilo fugatuan hasi eta gero elkarrizketa sortuko da, arin, orkestra handiarekin. Boskotea luzitzeko unea heldu bezain laster jabetu ginen Spanish Brassen afinazioaz, garbitasunaz, bateratasunaz eta trebetasunaz. Bi tronpeta, tronpa, tronboia eta tubarekin, hain zuzen ere. Bigarren mugimenduan (Deskubritu), orkestraren sarrera dramatikoaren ondoren, metal bakarlariek zati polita eskaini ziguten lehenengo zatian bezala. Biluztu hirugarrenean, berriz, areagotu egin ziren arestian esandako ezaugarriak: Presto edo arineketan bi taldeek elkarrekin trukatu zituzten galdera-erantzunak, kontrasteak, kolpeak beti esandako mugimendu arinean. Andrew Gourlay zuzendariak bi taldeak elkarlanean eta zuzen kontzertatzea lortu zuen modu eraginkorrean. Doinu herrikoiaren egokitzapen birtuosoarekin eskertu zuen boskoteak publikoaren harrera beroa.\nAskotan aipatu dugu BOSek duen joera sinfonia erromantikoarekin. Eta honetan ere ez du hutsik egin zuzendaritza jakintsuaren aginduz. Maiz aipatu ditugu Sergei Raxmaninofen doinu zoragarriak, batez ere piano kontzertuetan... Kasu honetan egile beraren 2. Sinfonia entzun genuen bigarren zatian eta Andrew Gourlayk ondo nahastu zuen lanaren ezagutza bertoko orkestraren prestasunarekin. Izan ere, hasieratik ondo azaldu zuten errusiarraren doinu liriko sakona eta sentimenduzkoa: erritmo aldaketak, olatuen crescendo-a, bolumen aldaketak... Atseginak izan ziren biolinen diziplina eta instrumentu desberdinek sortutako tinbreen aberastasuna. Horren adibidea izan zen, batez ere, Adagioa.


Garai bateko ahotsak eta altxorrak - Lasarte-oria - Txintxarri.eus\nIñigo Gonzalez Sarobe 2020-02-12 15:49\n'Lasarte-Oriako ahotsak' egitasmoa aurkeztu dute Badihardugu euskara elkarteak eta udaleko Euskara batzordeak. Elkarlanean aritu dira, helburu honekin: biztanle adinekoenen euskarazko ahozko ondarea jasotzea. 2009tik 2019ra 23 herritar elkarrizketatu dituzte, azken hamarkadetan gehien aldatu diren alorretan sakonduz: ohiturak, bizimodua, lanbide zaharrak, sinesmenak eta beste hainbat. Garai bateko ahotsak eta altxorrak bildu dituzte, eta herritarren eskura jarri, gal ez daitezen.\nEuskal Herriko ahotsak egitasmoa pertsona adinekoenen euskarazko ahozko ondarea jasotzen ari da 2003. urtetik. Badihardugu Deba Ibarreko Euskara Elkarteak martxan jarri zuen egitasmo hori, 2003an. 362 hiri eta herritara iritsi da, baita Lasarte-Oriara ere. Udaleko Euskara batzordearekin elkarlanean, herriko 23 pertsona elkarrizketatu dituzte, hemengo hizkera jasotzeko, azken hamarkadetan gehien aldatu diren alorretan sakonduz: ohiturak, bizimodua, lanbide zaharra, sinesmenak eta beste hainbat. Bestela esanda, Lasarte-Oriako garai bateko ahotsak eta altxorrak bildu dituzte, eta herritarren eskura jarri, errealitate hori ezagutzeko, gertutik eta euskaraz.\nEuskara batzordeko buru Jon Antxordokik eta Badihardugu elkarteko kide Idoia Etxeberria eta Irati Lizeagak aurkeztu dute Lasarte-Oriako ahotsak, Antonio Mercero gunean. Txiki geratu da aretoa, protagonistez gain, familiako hainbat kide ere gerturatu direlako euren istorio eta pasadizoak entzutera.\nEskerrak eman dizkie Antxordokik egitasmoan parte hartu duten pertsona guztiei. "Zoritxarrez, euskaldun izatea eta jokatzea zigortua izan da herri honetan. Hori ez dago ondo". Lasarte-Oriako ahotsak "oso garrantzitsua" dela uste du Euskara batzordeburuak: "Zuen kontakizunei esker, lortzen dugu garai bateko pasadizo, ohitura eta bizipenak ez galtzea, eta belaunaldi gazteek horiek ezagutzeko aukera izatea". Badihardugu Euskara Elkartearekin batera egindako lanketak fruitu ugari eman ditu, Antxordokiren hitzetan. "Urrats handi bat egin dugu Lasarte-Oriako kultura, historia, etnografia eta hizkuntzaren bilketa, kontserbazio eta hedapenean". Etxeberria eta Lizeagari eman die hitza gero, proiektuaren nondik-norakoak konta zitzaten.\nBadihardugu Euskara Elkarteak 2003an jarri zuen martxan Euskal Herriko ahotsak proiektua. "Konturatu ginen asko aldatzen ari zela euskara, galtzear zeudela hizkera eta esamolde eder asko", nabarmendu du Idoia Etxeberriak. Deba Ibarran ekin zioten elkarrizketak egiteari; orduz geroztik, Euskal Herri osora hedatu da: 362 herri eta hiri, 6.100 elkarrizketa baino gehiago eta 58.000 bideo inguru sarean, biztanleen eskura. "Auzolana da oinarria: denok egitea lan elkarrekin, jakinduria jaso eta denen eskura jarri".\nLasarte-Oriako 23 pertsonak parte hartu dute proiektuan. Ainhoa Ansa eta Miren Artetxek elkarrizketatu zituzten lehenengo herritarrak, 2009. eta 2010. urteetan; hamar, bien artean. Irati Lizeagak jaso ditu gainontzeko hamahiruen testigantzak, 2019an. "Asko gozatu dut elkarrizketekin; ezaguna nintzen zuentzat, baina pasadizo eta istorio ugari partekatu dituzue nirekin", adierazi du, hunkituta. Bere lankide Idoia Etxeberriak esplikatu duenez, ordu eta erdi ingurukoak izan dira solasaldi horiek. "Protagonisten etxeetan egin ditugu, eta udaletxean ere bai; minutuz minutu entzun ditugu elkarrizketak, eta pasarte interesgarrienak atera". 738 kontakizun igo dituzte Ahotsak proiektuaren web orrialdeko Lasarte-Oria atalera.\nEsan bezala, 23 herritarren testigantzak jaso dituzte Lasarte-Oriako ahotsak egitasmoan. Hauek dira: Mertxe Altuna, Maria Luisa Arsuaga, Juantxo Arteaga, Maritxu Beraetxe, Txomin eta Modesto Erauskin, Martina Iturrioz, Sebastian Kerejeta, Gabriel Nogues, Eulalia eta Rafael Ollokiegi, Manuel Ormazabal, Inaxio Otaegi, Micaela eta Bixente Sasiain, Pako Sorrondegi, Andoni Unanue, Maria Jesus Urkiola, Gabriel eta Iñaki Urruzola, Valentina Yeregi, Fortunata Zuaznabar eta Ixabel Zuaznabar. Protagonista horietako batzuk zendu dira honezkero. Gogoan hartu ditu Lizeagak: "Ez nituzke ahaztu nahi gure artean ez dauden herritarrak: Andoni Unanue, Modesto Erauskin, Manuel Ormazabal, Fortunata Zuaznabar eta Valentina Yeregi".\nEkitaldira bertaratu diren protagonistek eta euren familiek mokadutxoa egin dute aurkezpen ekitaldia bukatu eta gero. Baita laster 100 urte beteko dituen Gabrien Noguesek ere: ezin izan du bostetarako iritsi, etxeko igogailua hondatu egin delako. Berandu, baina momentu onenean iritsi da: familia argazkia atera, eta askaria egin du. Beste pasadizo bat, etorkizunean kontatzeko.\n'Lasarte-Oriako Ahotsak': txostena\n'Lasarte-Oriako ahotsak' egitasmoaren aurkezpen ekitaldia\nIñigo Gonzalez Sarobe ots 12 Lasarte-Oria


Lesakako II. Mendi lasterketan izena emateko epea ireki dute - Bortziriak - Erran.eus\nLesakako II. Mendi lasterketan izena emateko epea ireki dute\nTtipi-Ttapa 2020-01-09 19:00\nAurten ere Frain eta Unanuera igo beharko dute korrikalariek.\nMartxoaren 8rako antolatu du Beti Gaztek eta herrikrosa.eus webgunean apunta daiteke\nMartxoaren 8an eginen dute Beti Gazte elkarteak antolatutako Lesakako II. Mendi Lasterketa. Igandean 10:00etan abiatuko da 14 kilometro luze eta 900 metroko desnibela duen lasterketa nagusia Plaza Zaharretik eta, hamar minutu beranduago, 13 eta 17 urte bitarteko gazteei zuzendutako lasterketa, 7 kilometro luze eta 300 metroko desnibela duena. Ibilbide luzekoek Frain (455 metro) eta Unanue (650 metro) igo beharko dituzte plazan helmugaratu baino lehen eta gazteek, Frainera igo eta jautsiko dira zuzenean herrira.\nIzen-ematea martxoaren 3ra bitarte egin daiteke www.herrikrosa.eus webgunean. Ibilbide luzerako 16 euro ordaindu beharko da (13 euro Beti Gazteko bazkideek) eta egunean bertan eginez gero, 20 euro denentzat. Ibilbide laburrerako 7 euro ordaindu beharko dute, 10 euro probaren egunean. Bi probak kontuan hartuta, gehienez 350 kirolarik parte har dezakete.\nJoan den urtean egin zen lehenbiziko edizioa eta ibilbide luzean Joxe Amunarriz hondarribitarra (1.11.15) eta Idoia Maritxalar lesakarra (1.45.32) nagusitu ziren. Gazte Trail lasterketan, Mattin Lekuona lesakarra (30.33) eta Urnietako Ana Otaegi (35.22) izan ziren bizkorrenak. Taldeka Erlaitz izan zen bizkorrena, eta Beti Gazte bigarren.